title: Amelie Blauberg

text: Amelie Blauberg on suomalainen televisionäyttelijä. Hän on tullut tunnetuksi Iris Rainion roolista televisiosarjassa "Uusi Päivä", jossa hän on ollut mukana vuodesta 2013 aina sarjan loppuun, syksyyn 2018, asti. Vuodesta 2018 hänet on myös nähty Yellow Film & TV:n Syke-sarjassa lähihoitaja Ainon roolissa.


title: Amelie Blauberg

text: Blauberg valmistui ylioppilaaksi Lappeenrannan Steiner-lukiosta keväällä 2016. Sen jälkeen hän pyrki opiskelemaan Tampereen näyttelijäntyön laitokselle ja Teatterikorkeakouluun, muttei tullut kumpaankaan valituksi. Hänen suunnitelmissaan on saada näyttelemisestä itselleen ura.


title: Amelie Blauberg

text: Blauberg on myös näytellyt useissa ystävänsä, harrastajaohjaaja Katja Revon, YouTubeen lataamissa lyhytelokuvissa.


title: Myllymäen Kuljetus

text: Myllymäen Kuljetus Oy oli suomalainen taksi- ja linja-autoyhtiö. Tammikuussa 2015 Myllymäen Kuljetus ajautui konkurssiin. Yhtiö vastasi myös satojen ikäihmisten ateriakuljetuksista Vantaalla. TC-Kuljetus oli Myllymäen Kuljetus Oy:n aputoiminimi. Myllymäen Kuljetuksen omistaja ja toimitusjohtaja Ossi Myllymäki omisti Myllymäen Kuljetuksen lisäksi myös Isso Oy:n ja Talma Bus Oy:n, joista Isso meni konkurssiin vuonna 2015 ja Talma Bus vuonna 2016.


title: Ystävät hämärän jälkeen (vuoden 2010 elokuva)

text: Ystävät hämärän jälkeen () on vuonna 2010 ensi-iltansa saanut elokuva, jonka on käsikirjoittanut ja ohjannut Matt Reeves. Elokuva perustuu John Ajvide Lindqvistin romaaniin "Ystävät hämärän jälkeen" vuodelta 2004 sekä siitä vuonna 2008 Ruotsissa tehtyyn ensimmäiseen elokuvasovitukseen, johon Lindqvist itse laati käsikirjoituksen.


text: New Mexicon Los Alamosissa tapahtuu salaperäisiä murhia. Siellä asuva Owen-niminen poika käy koulua, jossa kolme poikaa kiusaa häntä. Owenin naapuriin muuttaa Abby-niminen tyttö isänsä kanssa. Owen tutustuu Abbyyn ja heistä tulee ystäviä, mutta pian Owenille paljastuu että Abby on vampyyri. Abbyn isä murhaa ihmisiä ja antaa heidän verensä Abbylle. Owen on silti Abbyn ystävä ja alkaa seurustella hänen kanssaan. Pian Owenille selviää, että Abbyn isä onkin hänen veljensä, joka on kasvanut aikuiseksi, sillä Abby joutui vampyyrin hyökkäyksen kohteeksi lapsena, mutta hänen veljensä ei.


title: Ragon kansallispuisto

text: Ragon kansallispuisto () on Sørfoldin kunnassa Norjassa sijaitseva kansallispuisto. Puiston koko on 171 neliökilometriä, ja se on perustettu vuonna 1971. Puisto rajautuu idässä Ruotsin Padjelantan kansallispuistoon. Nämä yhdessä Sarekin ja Stora Sjöfalletin alueiden kanssa muodostavat yhtenäisen 5 400 neliökilometrin suojelualueen. Brittiläinen lehti "The Guardian" valitsi Ragon yhdeksi Euroopan parhaista kansallispuistoista.


title: Ragon kansallispuisto

text: Kansallispuistoon pääsee ajamalla E6-tietä noin 10 kilometriä Straumenin kylästä pohjoiseen päin ja kääntymällä sieltä Laksholiin johtavalle tielle numero Fv617.


title: Charles Richard Nelson Burrows

text: Charles Richard (Rich) Nelson Burrows (1851–1936) oli brittiläinen hyönteistieteilijä ja pappi.


title: Charles Richard Nelson Burrows

text: Burrows oli kotoisin varakkaasta perheestä, vaikkakaan hän ei päässyt oikeudellisista syistä hyötymään rahoista kuin vasta vanhemmalla iällään. Burrowsin terveys oli lapsena hyvin heikko, eikä hän voinut käydä koulua normaalisti. Lapsena hän myös oli omien sanojensa mukaan lyhyen aikaa jopa näkökyvytön. Hänen setänsä rahoitti sairauksista huolimatta nuoren Burrowsin matkan Nataliin, Etelä-Afrikkaan. Jo ennen lähtöään Burrows oli kiinnostunut hyönteisistä ja Etelä-Afrikassa hän jatkoi harrastustaan keräämällä näytteitä British Museumille. Natalissa viettäminään vuosina 1873-1875 myös hänen terveytensä parani.


title: Charles Richard Nelson Burrows

text: Palattuaan takaisin Britanniaan Burrows toimi jonkin aikaa papin apulaisena Kaakkois-Lontoossa, joka jälkeen hän siirtyi papiksi Rainhamiin Essexiin. Rainhamista Burrows siirtyi vuonna 1897 Muckingiin, jossa hän toimi virassa vuoteen 1934 asti. Seurakunnassaan hän oli erittäin suosittu. Burrows ei koskaan mennyt naimisiin, mutta hän piti paljon lapsista. Burrows kuoli 85 vuoden iässä sairastettuuan sitä ennen pitkään reumaa, joka oli tehnyt hänet lähes liikuntakyvyttömäksi.


title: Charles Richard Nelson Burrows

text: Papinuransa ohella Burrows keräsi ja tutki perhosia koko Essexin aikanaan. Burrows oli taitava mikroskopoija ja Royal Entomological Society of Londonin jäsen. Sen vuoksi hän kirjoitti seuran lehteen useita artikkeleita perhosten sukupuolielinten rakenteesta sekä niiden käytöstä lajien tunnistuksessa. Tutkimustensa avulla Burrows myös pystyi selvittämään joitakin kiisteltyjä lajien määrityksiä. Burrows oli erinomainen piirtäjä, ja hänen tekemänsä genitaalikuvat olivat avainasemassa F. N. Piercen teossarjassa "Genitalia of the British Lepidoptera". Tutkimustensa ohella Burrows keräsi erittäin laajan perhoskokoelman, joka siirtyi muiden tutkijoiden käyttöön hänen kuoltuaan. Burrowsin mukaan on myös nimetty ainakin yksi perhonen, yökkönen "Tatorinia burrowsii" Butler, 1875, nykyiseltä nimeltään "Tatorinia fumipennis" (Felder & Rogenhofer, 1874)


title: Sarveiskalvoimplantti

text: Sarveiskalvon sisäinen istute tai implantti asetetetaan kirurgisesti silmän sarveiskalvon kerrosten väliin, tarkoituksena hoitaa jotakin näkemisen ongelmaa, kuten ikänäköä tai keratoconusta. Ikänäön suhteen onnistunut toimenpide vähentää riippuvuutta lukulaseista ja helpottaa arkiaskareita, kuten päätetyöskentelyä.


title: Sarveiskalvoimplantti

text: Konseptin kehitti silmäkirurgi José Barraquer vuonna 1949 lasisten implanttien kanssa, josta tänä päivänä kehitys on kulkenut akryyleihin, hydrogeelipolymeereihin sekä muihin bioyhteensopiviin materiaaleihin, joita keho ei hylji.


title: Sarveiskalvoimplantti

text: Aiempien vuosikymmenten istutteet kokivat vastoinkäymisiä, kuten sarveiskalvon samentumia, ohentumia ja sulamisia. Tämän päivän teknologia on parantunut huimasti, sillä uudet istutteet ovat ohuempia ja paremmin asemoituja silmään. Lisäksi 2000-luvulla yleistynyt uudempi femtolaser-teknologia mahdollistaa tarkat taskut tai lamellit, johon istute voidaan asettaa.


title: Sarveiskalvoimplantti

text: Tällä hetkellä Suomessa on ikänäön hoidossa yksi istutemalli saatavilla:


title: Sarveiskalvoimplantti

text: KAMRA inlay (AcuFocus, Inc.) on bioyhteensopiva kiekko, jonka keskellä on aukko. Aukon ansiosta silmään pääsee vain terävä, keskitetty valo, joka tarkentaa lähinäköä,säilyttäen kaukonäköalueen.


title: Filip Adamski

text: Filip Kamil Adamski (s. 5. tammikuuta 1983 Wrocław) on puolalaissyntyinen saksalainen soutaja ja olympiavoittaja. 189 senttimetriä pitkä ja 87 kilogrammaa painava Adamski edustaa Mannheimer RG Badenia.


title: Filip Adamski

text: Adamski voitti kahdeksikon olympiakultaa vuoden 2012 kesäolympialaisista Lontoosta. Vuoden 2008 kesäolympialaisissa Pekingissä Adamski oli mukana perämiehettömässä nelosessa ollen siinä kuudes. MM-kilpailuista Adamski on saavuttanut kultaa kahdeksikosta vuodelta 2009, hopeaa nelosesta vuodelta 2006 ja pronssia kaksikosta vuodelta 2010.


title: Pihlajaveden kirkko

text: Pihlajaveden kirkko tai "Pihlajaveden uusi kirkko" on Keuruun Pihlajavedellä sijaitseva Lauri Heikki Kuorikosken Intendentinkonttorissa Ludvig Isak Lindqvistin ja Ernst Lohrmannin laatimien piirustusten mukaan 1871 rakentama puinen päätytornillinen tasavartinen ristikirkko. Kuorikoski muokkasi piirustuksia rakentamisen aikana merkittävästi. Kirkon pinta-ala on 366 neliötä ja siinä on istumapaikkoja 530 hengelle. Kuoripäädystä erkanee runkohuonetta matalampi sakasti, sisäkatteena ovat sakaroissa puiset taitekatot ja ristikeskustassa matala kartiokupu. Tyyliltään kirkko edustaa siirtymää empiretyylistä uusgotiikkaan. Kirkon torni on kaksinivelinen, kellot ovat vuosilta 1781, 1802 ja 1887. Kirkon alkuperäiset 14-äänikertaiset urut valmisti Kangasalan urkutehdas 1916, niitä laajennettiin 16-äänikertaisiksi ja uudistettiin 1965. Nykyisin kirkossa on digitaaliurut. Alttaritaulun "Ristiinnaulittu" on maalannut Amanda Kjellberg 1881. Kirkossa olevan lasimaalauksen on tehnyt Jorma Oikari 1998.


title: Nevin Galmarini

text: Nevin Galmarini (s. 4. joulukuuta 1986 Sissach) on sveitsiläinen lumilautailija ja olympiamitalisti. 172 senttimetriä pitkä ja 74 kilogrammaa painava Galmarini edustaa SG Pro Teamia. Hän kilpailee paripujotteluissa.


title: Nevin Galmarini

text: Galmarini saavutti olympiahopeaa parisuurpujottelusta vuoden 2014 talviolympialaisista Sotšista. Hän oli samoissa kisoissa parierikoispujottelun seitsemäs. Vuoden 2010 talviolympialaisissa Vancouverissa Galmarini oli parisuurpujottelun 17:s. MM-kilpailuihin Galmarini on osallistunut neljästi, parhaana sijoituksenaan vuoden 2013 kilpailuiden kahdeksas sija parierikoispujottelusta.


title: Nevin Galmarini

text: Galmarini voitti pronssia vuoden 2011 talviuniversiadeista Erzurumista parisuurpujottelusta.


title: Nevin Galmarini

text: Galmarini debytoi lumilautailun maailmancupissa joulukuussa 2006. Hänen paras sijoituksensa maailmancupin osakilpailussa on toinen sija Moskovan parierikoispujottelusta helmikuulta 2013. Kolmas hän on ollut kolmesti (tilanne 19.12.2015).


title: Protophasma

text: Protophasma on sukupuuttoon kuollut myöhäisellä kivihiilikaudella nykyisen Ranskan alueella elänyt hyönteissuku. Sukuun kuuluvan "P. dumasii" -lajin etusiipien siipisuonien rakenne kertoo sen kuuluvan kladiin Archaeorthoptera, mutta takasiipien anatomia on samantyyppinen kuin torakoilla (Blattodea), mikä viittaisi torakoiden olevan sukua Archaeorthopteralle. "Protophasma" ja sen heimo ovat todennäköisesti eronneet varhain omaksi kehityslinjakseen Archaeorthopteran historian aikana ja saattoivat olla jäänteitä varhaisemmalta ajalta myöhäisellä kivihiilikaudella.


title: Tunhamn

text: Tunhamn on saari ja kylä Hiittisten saaristossa Kemiönsaaren kunnassa. Nimitystä Tunhamn käytetään myös saarta ympäröivästä pienestä saariryhmästä. Tunhamn on syrjäisimpiä Kemiönsaaren asuttuja alueita. Se sijaitsee Saaristomeren kansallispuiston sisällä aivan Paraisten rajan tuntumassa. Nykyään Tunhamnin kylässä asuu seitsemän henkeä, jotka ovat sukua keskenään. Yhteysalus m/s Stella kulkee säännöllisesti saarelle Kasnäsistä.


title: Tunhamn

text: Perimätiedon mukaan saari on ollut yksi katolisen kirkon omistamista levähdyspaikoista. Tunhamn on ollut pysyvästi asuttuna vähintään 400 vuotta, ja se on ollut saman suvun asuttamana viimeiset 270 vuotta. Kylän vanhin säilynyt rakennus on ranta-aitta 1770-luvulta. Nykyisin saarella on vierasvenesatama, pieni myymälä ja lammasfarmi. Saaren asukkaat saavat osan elannostaan matkailusta.


title: Tunhamn

text: Saaren asutus on keskittynyt sen pohjoisosaan Hemvikenin rannalle. Saari on pääasiassa kallionen ja kasvillisuutta on harvakseltaan. Tasaiset alueet on muutettu niityiksi. Saarella on myös kaksi vapaa-ajan asuntoa.


title: Porto Sant’Elpidio

text: Porto Sant’Elpidio on kunta Italiassa Marchen alueella olevassa Fermon maakunnassa. Kunta sijaitsee Adrianmeren rannalla, ja sen tärkein nähtävyys on seitsemän kilometriä pitkä rantakatu.


title: Yellen

text: Yellen voi tarkoittaa:


title: Jürgen Damm

text: Jürgen Damm Rascón (s. 7. marraskuuta 1992 Tuxpan) on saksalaiset sukujuuret omaava meksikolainen jalkapalloilija, joka edustaa Primera División de Méxicossa pelaavaa Tigres de la UANLia. Pelipaikaltaan oikeajalkainen Damm on oikea laitahyökkääjä. Hän kuuluu myös Meksikon jalkapallomaajoukkueeseen.


title: Jürgen Damm

text: Damm aloitti uransa Primera División de Méxicon Estudiantes Tecosissa, joka putosi kuitenkin kaudeksi 2012-2013 Meksikon toiseksi korkeimmalle sarjatasolle. Yhteensä Damm pelasi seurassa 20 ottelua onnistumatta maalinteossa. Heinäkuussa 2013 Damm siirtyi lainasopimuksella Meksikon pääsarjan CF Pachucaan. Kaudella 2013-2014 hän pelasi sarjan jokaisessa pelissä. Heinäkuussa 2014 Pachuca osti Dammin itselleen. Damm on pelannut seuran paidassa myös CONCACAF Champions Leaguessa.


title: Jürgen Damm

text: Damm valitsi maajoukkueekseen Saksan sijasta Meksikon. Hän debytoi Meksikon jalkapallomaajoukkueessa maaliskuussa 2015 ystävyysottelussa Ecuadoria vastaan tultuaan vaihdosta kentälle.


title: Jürgen Damm

text: Damm olisi voinut valita maajoukkueekseen myös Saksan, sillä hänen isoisänsä on syntynyt siellä. Dammin nimi on myös saksalaisperäinen.


title: Jürgen Damm

text: Jürgen Dammin yksi suurista vahvuuksista on nopeus. Maaliskuussa 2015 tehdyssä meksikolaistutkimuksessa selvisi, että Damm kuljettaa palloa 35,23 kilometrin tuntivauhtia. Nopeampi on ainoastaan Real Madridin Gareth Bale.


title: Clarence Johnson

text: Clarence Leonard "Kelly" Johnson (27. helmikuuta, 1910 – 21. joulukuuta, 1990) oli yhdysvaltalainen lentokonesuunnittelija, hän toimi Lockheed-yhtymän palveluksessa. Lockheed sulautui sittemmin Lockheed-Martin -lentokoneyhtiöksi, joka lyhennetään muotoon LMCO. Clarence Johnson johti salaista Skunk Works-osastoa, joka suunnitteli ja valmisti huippusalaisia tiedustelulentokoneita Yhdysvaltain ilmavoimille. Useilla Clarence L. Johnsonin suunnittelemista koneista rikottiin aiempia lentoennätyksiä, niin huippunopeuden suhteen kuin lentokorkeudenkin osalta. Eräs Kelly Johnsonin työtovereista eli kollegoista oli Hall Hibbard.


title: Clarence Johnson

text: Merkittävimpiä hänen suunnittelemiaan lentokoneita ovat olleet P-38 Lightning, P-80 Shooting Star , F-104 Starfighter, Lockheed U-2 sekä SR-71 Blackbird, niitä kaikkia on käytetty tiedustelukäyttöön, sekä ne kaikki ovat kyenneet saavuttamaan merkittävän suuren lakikorkeuden (P-38: 13 100 m, P/F-80: 14 000 m - muut enemmän kuin 20 km, yli 25 km ja jopa lähes 30 km). Näitä koneita on käytetty myös NASA:lla yläilmakehään ja avaruuteen liittyneissä tutkimuksissa.


title: Louisa Chirico

text: Louisa Chirico (s. 16. toukokuuta 1996 Morristown, New Jersey) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 76 toukokuussa 2016. Junioreiden maailmanlistalla hän oli sijalla kuusi syyskuussa 2013. Chirico on voittanut kolme ITF-turnausta kaksinpelissä ja kaksi nelinpelissä.


title: Louisa Chirico

text: Chirico pääsi välieriin Grand Slam -turnauksissa junioreiden kaksinpelissä sekä Ranskan avoimissa että Wimbledonissa vuonna 2013.


title: Ten Fu Group

text: Ten Fu Group tai Tenfu Group on keskisuuri, erityisesti Kiinassa ja Taiwanilla toimiva teealan konserniyritys. Se on pyrkinyt laajentumaan merkittävästi 2010-luvulla ja hankkinut laajentumiselleen rahoitusta esimerkiksi osakeannilla. Konsernin liikevaihto oli vuoden 2011 ensimmäisellä puoliskolla 132 miljoonaa dollaria.


title: Ten Fu Group

text: Konsernin perusti vuonna 1953 Lee Rie Ho Taiwanilla, jonne hän loi Ten Ren Tea -nimellä kulkevan teehuoneketjun. Nyttemmin konsernin omistus on järjestetty osin muun muassa Hongkongin pörssissä noteeratun, Caymansaarille rekisteröidyn holdingyhtiön avulla. Yritysryppääseen kuuluva "Ten Fu's Tea Ltd." on Kiinan suurimpia teealan yrityksiä ja pörssiyhtiö, jolla on yli tuhat myymälää. "Ten Ren Tea" on puolestaan konserniin kuuluva, Taiwanin Taipeihin rekisteröity pörssiyritys ja maailmanlaajuisesti toimiva teetalo, jolla on teemyymälä-teehuone-kahviloita muun muassa muassa Taiwanissa, Japanissa, Australiassa, Yhdysvalloissa ja Kanadassa. "Ten Fu Tenmax" on puolestaan konsernin terveydenhoito-, ihonhoito- ja itsehoitotuotteita valmistava, Kiinassa kotipaikkaansa pitävä tytäryhtiö, jonka tuotannossa tee on vain yksi raaka-aine.


title: Ten Fu Group

text: Konsernin teebrandeja ovat esimerkiksi Kiinan markkinoilla käytetyt Tenfu, Ten Xin, Dan Feng ja Uncle Lee.


title: Louis Beethoven Prout

text: Louis Beethoven Prout (1864 – 31. joulukuuta 1943) oli brittiläinen hyönteistieteilijä ja musiikkitieteilijä.


title: Louis Beethoven Prout

text: Prout oli aikansa suurimpia mittariperhosten ("Geometridae") tutkijoita. Hän muun muassa kirjoitti näitä perhosia käsittelevät osuudet aikansa kahteen merkittävään teokseen: Philogène Wytsmanin teokseen "Genera Insectorum" ja Adalbert Seitzin "Macrolepidoptera of the World" -teokseen. Lisäksi Prout julkaisi useita tieteellisiä artikkeleita. Aikalaiset pitivät erityisesti hänen hyönteistieteellisen kirjallisuuden tuntemustaan erittäin vaikuttavana. Gregor Mendelin havaintojen saaman julkisuuden myötä Prout kiinnostui myös genetiikasta ja rinnakkaisevoluutiosta. Prout lahjoitti perhoskokoelmansa British Museumille ennen kuolemaansa.


title: Louis Beethoven Prout

text: Prout oli taitava pianisti ja muusikko. Hänen isänsä oli säveltäjä Ebenezer Prout.


title: Archaeorthoptera

text: Archaeorthoptera on siipikantaisten hyönteisten kladi, johon kuuluvat Suorasiipiset (Orthoptera) ja sukupuuttoon kuolleet lahkot Titanoptera ja Caloneurodea. Archaeorthopteran jäsenet ovat läheisempää sukua suorasiipisille kuin muille nykyisille hyönteisille.


title: Eustonin rautatieasema

text: Eustonin rautatieasema on Network Railin hallinnoima rautatieasema Lontoossa Yhdistyneessä kuningaskunnassa.


title: Eustonin rautatieasema

text: Eustonin asema oli Lontoon ensimmäinen asema, josta oli liikennettä muihin kaupunkeihin. Se valmistui vuonna 1837. Kun länsirannikolle kulkeva päärata sähköistettiin 1960-luvulla, Eustonin asema uusittiin täysin.


title: Eustonin rautatieasema

text: Vuonna 2013 asemaa käytti noin 80 miljoonaa matkustajaa. Se on edelleen 1960-luvun asussaan ja kaipaa kunnostusta ja laajennusta. Eustonista on suunniteltu Britannian ensimmäisen luotijunaradan pääteasemaa. Sitä varten rakennettaisiin 11 uutta raidetta nykyisen aseman länsipuolelle.


title: Tobias Sana

text: Tobias Tigjani Sana (s. 11. heinäkuuta 1989 Göteborg) on ruotsalainen jalkapalloilija, pelipaikaltaan vasen laitalinkki. Hän edustaa kaudella 2015 Ruotsin pääsarjassa Allsvenskanissa pelaavaa Malmö FF:ää. Sanalla on myös Burkina Fason kansalaisuus.


title: Tobias Sana

text: Sana edusti juniorina Marieholms BoIK:ta ja Västra Frölunda IF:ää. Ensimmäiset aikuisten sarjaottelunsa hän pelasi kaudella 2007 1. divisioonan Qviding FIF:ssä. Sana siirtyi Ruotsin pääsarjatasolle IFK Göteborgiin kaudeksi 2009, josta osan hän pelasi lainalla edellisessä seurassaan Qvidingissä. Elokuussa 2012 IFK Göteborg myi Sanan Alankomaiden pääsarjassa Eredivisiessä pelaavaan Ajaxiin.


title: Tobias Sana

text: Ajaxissa Sana voitti Alankomaiden-mestaruuden kahdella ensimmäisellä kaudellaan. Kaudella 2012–2013 hän edusti seuraa 13 sarjaottelussa, mutta kaudella 2013–2014 vain neljässä edustaen enimmäkseen toisella sarjatasolla Jupiler Leaguessa pelannutta kakkosjoukkuetta Jong Ajaxia. Kauden 2014–2015 syyspuoliskolla Sana ei pelannut sarjaotteluita kummassakaan joukkueessa, ja siirtyi talven siirtoikkunassa Ruotsin pääsarjan Malmö FF:ään.


title: Tobias Sana

text: Ruotsin A-maajoukkueessa Sana teki ensiesiintymisensä vuonna 2012.


title: Tobias Sana

text: IFK Göteborg:


title: Tobias Sana

text: Ajax:


title: Tappavan hiljainen rivarinpätkä (albumi)

text: Tappavan hiljainen rivarinpätkä on laulaja Arttu Wiskarin toinen albumi. Se julkaistiin 12. huhtikuuta 2013. Albumin introssa Vexi Salmi lausuu sanat: "Hyvä Suomen kansa, Arttu Wiskari yhtyeineen."


text: Albumi debytoi Suomen virallisen listan sijalla 7.


title: Sirpaleet (albumi)

text: Sirpaleet on laulaja Arttu Wiskarin kolmas albumi. Se julkaistiin 10. lokakuuta 2014. Albumin introssa Remu Aaltonen lausuu sanat: "Kansalaiset, medborgare! Wiskari ja siit sit lähti! Menoks vaan!"


title: Emma Morano

text: Emma Martina Luigia Morano (29. marraskuuta 1899 – 15. huhtikuuta 2017) oli italialainen nainen, joka oli maailman vanhin ihminen 337 päivän ajan kuolemaansa saakka. Samalla Morano oli viimeinen elänyt tiettävästi 1800-luvulla syntynyt henkilö. Morano on myös kaikkien aikojen toiseksi vanhimmaksi todistettavasti elänyt eurooppalainen, vanhimmaksi elänyt italialainen ja kuudes henkilö maailmassa, joka on saavuttanut vähintään 117 vuoden iän. Morano on tällä hetkellä tiettävästi seitsemänneksi vanhimmaksi koskaan elänyt henkilö.


title: Emma Morano

text: Morano oli kotoisin Piemonten alueelta. Hänen vanhempansa olivat Giovanni Morano ja Matilde Bresciani, ja hän oli kahdeksanlapsisen perheen vanhin lapsi. Perheessä on muutoinkin esiintynyt pitkäikäisyyttä, sillä hänen äitinsä ja osa sisaristaan saavuttivat 90 vuoden iän ja sisar Angela Morano eli 102-vuotiaaksi.


title: Emma Morano

text: Salaisuudeksi pitkään ikäänsä Morano kertoi, että hän ei käyttänyt päihteitä, söi kolme kananmunaa päivässä ja suhtautui tulevaisuuteen positiivisesti.


Taunting Tin Bells Through the Mammal Void on vuonna 2002 ilmestynyt Moon Fog Prophetin kuudes studioalbumi. Jo vuonna 1999 äänitetty levy sisältää musiikkia Mika Rätön kirjoittamasta näytelmästä "Pilkkaavat tinakellot – operaali moraalittomuuden ruhtinaasta", jota Teatteri Moderni Kanuuna esitti Porissa ja Tampereella vuosina 2000–2001. Näytelmän ensi-ilta oli kesäkuussa 2000 Porin teatterinuorten tiloissa kulttuuritalo Annankatu 6:ssa ja myöhemmin sitä esitettiin vielä neljä kertaa Tampereen Teatteri Telakalla tammikuussa 2001.


title: Taunting Tin Bells Through the Mammal Void

text: Italialaisen Mellow Recordsin julkaiseman albumin ilmestyessä lokakuussa 2002, Moon Fog Prophet oli jo muuttanut nimensä muotoon Kuusumun Profeetta ja tehnyt kaksi suomenkielistä levyä. Albumin kannen ovat suunnitelleet Herra Ylppö ja Jussi Lehtisalo.


title: Quicksilver (albumi)

text: Quicksilver on Quicksilver Messenger Servicen albumi, joka julkaistiin vuonna 1971 levymerkillä Capitol Records.


title: Quicksilver (albumi)

text: Kaikki kappaleet säv. Dino Valenti jollei toisin mainita.


Pohjoismaiden neuvoston lasten- ja nuortenkirjallisuuspalkinto on vuosittain lasten- tai nuortenkirjalle jaettava palkinto. Palkinnon myöntää Pohjoismaiden neuvosto, ja vaatimuksena on, että teos on kirjoitettu jollakin Pohjoismaiden kielistä. Palkinto jaettiin ensimmäisen kerran vuonna 2013.


title: Pohjoismaiden neuvoston lasten- ja nuortenkirjallisuuspalkinto

text: Palkinnon arvo on 350 000 Tanskan kruunua eli noin 47 000 euroa. Palkinto jaetaan vuotuisen Pohjoismaiden neuvoston istunnon yhteydessä.


title: Comin’ Thru

text: Comin’ Thru on Quicksilver Messenger Servicen albumi, joka julkaistiin vuonna 1972 levymerkillä Capitol Records.


title: Dani

text: Dani (s. 29. joulukuuta 2007) on Suomen tullin huumekoira.


title: Dani

text: Rodultaan Dani on labradorinnoutaja. Dani on esiintynyt tv-sarjoissa Suomen Tulli, Lentokenttä ja elokuvassa 8-pallo. Vuonna 2012 Dani palkittiin Kennelliiton Sankarikoira-tittelillä. Dani on teki 1000. huumelöytönsä huhtikuussa 2015. Dani jäi eläkkeelle helmikuussa 2017 kahdeksan palvelusvuoden jälkeen. Kaikkiaan huumelöytöjä uralla tuli yli 1 900 eli enemmän kuin millään muulla Tullin palveluksessa olleella koiralla. Elokuussa 2017 Danille myönnettiin Irti huumeista ry:n "Oma pää – Pääoma" -palkinto ennaltaehkäisevästä huumetyöstä.


title: Solid Silver

text: Solid Silver on Quicksilver Messenger Servicen albumi, joka julkaistiin vuonna 1975 levymerkillä Capitol Records.


title: HMS Jarramas (1821)

text: HMS Jarramas oli Ruotsin laivaston vuonna 1871 vesillelaskettu korvetti.


title: HMS Jarramas (1821)

text: Fredrik Henrik af Chapmanin oppilaan Johan Aron af Bornemanin suunnittelema alus laskettiin vesille vuonna 1821.


title: HMS Jarramas (1821)

text: Alus oli palveluksessa vuoteen 1879.


title: The Incredible String Band (albumi)

text: The Incredible String Band on The Incredible String Bandin esikoisalbumi, joka julkaistiin vuonna 1966 levymerkillä Elektra Records.


title: Viggo

text: Viggo on pohjoismainen miehen etunimi. Se on syntynyt lyhentymänä nimistä (esimerkiksi Ludvig), joihin sisältyy sotaa tarkoittava sana "vig".


title: Viggo

text:
Suomessa nimi Viggo on Väestörekisterikeskuksen tietojen mukaan annettu maaliskuuhun 2015
mennessä noin 200 henkilölle. Viggon nimipäivä on suomenruotsalaisen kalenterin mukaan 2. huhtikuuta. Nimi lisättiin kalenteriin vuoden 2015 alusta.


title: Anthracosauria

text: Anthracosauria on esihistoriallinen lahko, joka kuului matelijamaisiin sammakkoeläimiin ja ryhmään Reptiliomorpha. Sitä esiintyi kivihiilikaudelta varhaiselle triaskaudelle noin 345–245 miljoonaa vuotta sitten. Lahko saattoi olla osa matelijoihin ja sitä kautta muihin vesikalvollisiin eläimiin johtanutta kehityslinjaa. Lahko oli geneettisesti monimuotoinen. Yleisiä piirteitä oli anatominen rakenne, joka sopi liikkumiseen sekä vedessä että maalla. Lahkoon kuului suku "Eoherpeton"


title: Anthracosauria

text: Michael Bentonin mukaan "Anthracosauria" on parafyleettinen lahko ylälahkossa "Reptiliomorpha", lahkojen "Seymouriamorpha" ja "Diadectomorpha" kanssa, tehden "Anthracosauriasta" "alkeellisemmat" matelijamaiset sammakkoeläimet sisältävän ryhmän. Hänen luokittelussaan ryhmä sisältää ryhmät "Embolomeri" ja "Chroniosuchia" sekä mahdollisesti heimon "Gephyrostegidae".


title: Tito (nimi)

text:
Tito on miehen etunimi, pääasiassa italian-, espanjan- ja
portugalinkielinen muoto latinalaisperäisestä nimestä Titus. Tito esiintyy myös sukunimenä.


title: Tito (nimi)

text:
Suomessa nimi Tito on Väestörekisterikeskuksen tietojen mukaan annettu maaliskuuhun 2015
mennessä noin 100 henkilölle.


title: Sandön

text: Sandön on usean saaren nimi:


title: Eoherpeton

text: Eoherpeton oli esihistoriallinen ryhmään "Reptiliomorpha" kuulunut suku, ja heimon Eoherpertontidae ainoa suku. Siihen kuului yksi laji E. watsoni joka eli kivihiilikaudella. "Eoherpeton" muistutti sukua "Proterogyrinus", mutta sen sieraimet olivat suuremmat. Se oli noin metrin pituinen petoeläin. Sitä esiintyi Skotlannissa.


title: Sandön (Dragsfjärd)

text: Sandön on pieni hiekkasaari Kemiön länsipuolella Kemiönsaaren kunnassa. Saari on Salpausselän jatke ja sen tunnusomainen piirre on pitkä hiekkaniemi saaren itäosassa, joka jatkuu matalana särkkänä pitkälle. Saaren koilliskulmassa on pieni luonnonsatama, johon voi rantautua pienellä veneellä. Saarella on nuotiopaikka ja wc.


title: Cristallo

text: Cristallo on Italian Dolomiiteilla sijaitseva vuoristoalue. Ryhmän korkein huippu on Monte Cristallo (3 221 m).


title: Cristallo

text: Vuoriryhmän huippuja.


title: Pomagagnon

text: Pomagagnon on Italian Dolomiiteilla sijaitseva 2 450 metriä korkea vuori. Se on läntinen jatke Cristallon vuoriryhmälle lähellä Cortina d'Ampezzoa.


title: Victorian asema

text:
Victorian asema on keskeinen rautatieasema ja Lontoon metron District Linen, Circle Linen ja Victoria Linen asema Westminsterin alueella Lontoossa Yhdistyneessä kuningaskunnassa. Se kuuluu Oyster-kortin vyöhykkeeseen 1. Vuonna 2013 metroasemaa käytti 84,58 miljoonaa matkustajaa. Rautatieasemaa käytti 81,4 miljoonaa matkustajaa (2013), joten se on Britannian toiseksi vilkkain rautatieasema Waterloon rautatieaseman jälkeen.
Gatwick Express Gatwickin lentoasemalta saapuu Victorian asemalle.


title: Victorian asema

text: Asema rakennettiin 1800-luvun puolivälissä, jolloin eri rautatieyhtiöt kilpailivat kiivaasti pääkaupunginliikenteestä. Lontoo West Endin markkinaosuutta hamunneet the London Brighton & South Coast Railway (LBSCR) ja London Chatham & Dover Railway (LCDR) päättivät yhdistää voimansa ja tukea Victoria Station & Pimlico Railway -nimistä hanketta, joka sai luvan rakentaa uuden aseman lähelle Buckinghamin palatsia. Asemaa varten rakennettiin Grosvenorin silta, joka oli ensimmäinen Thamesin ylittävä rautatiesilta. LBSCR:n osuus asemasta avattiin 1. lokakuuta 1860, ja LCDR:n osuus 25. elokuuta 1862.


title: Sorapiss

text: Sorapiss on Italian Dolomiiteilla sijaitseva vuoristoalue. Ryhmän korkein huippu on Punta di Sorapiss (3 205 m). Paikallisesti vuoristo jaetaan kolmeen osaan, joita ovat Contrafforte del Banco, itse pääharjanne sekä Contrafforte Ampezzano.


title: Sorapiss

text:
Contrafforte del Banco:
Pääharjanne:
Contrafforte Ampezzano:


title: Jääkiekon II-divisioona 2015–2016

text: Jääkiekon II-divisioona 2015–2016 on Suomen jääkiekon II-divisioonan 17. kausi.


title: Haalin hyppyrimäet

text: Haalin hyppyrimäet on kahden hyppyrimäen muodostama mäkihypyn suorituspaikka Seinäjoen Nurmossa.


title: Haalin hyppyrimäet

text: Haalin hyppyrimäki avattiin vuonna 2003. Mäen K-piste sijaitsee 8 metrissä. Mäessä ei ole muovitusta.


title: Haalin hyppyrimäet

text: Hyppyrimäki avattiin vuonna 2003. Mäen K-piste sijaitsee 4 metrissä. Mäessä ei ole muovitusta.


title: Nopeusvakio

text: Kemiallisen reaktion nopeusvakio k on kemiallisessa kinetiikassa reaktionopeuteen vaikuttava reagenssien konsentraatioista riippumaton tekijä. Nopeusvakio on kullekin reaktiolle ominainen suure, joka riippuu reaktion liuottimesta, lämpötilasta ja paineesta. Nopeusvakion yksikkö riippuu reaktion kertaluvusta. Reaktion nopeusvakio määritetään tyypillisesti kokeellisesti.


title: Nopeusvakio

text: Esimerkiksi reaktiolle A → B, joka on ensimmäistä kertalukua reaktion nopeuslaki on


title: Nopeusvakio

text: Nopeusvakion yksikkö riippuu reaktion kertaluvusta.


title: Nopeusvakio

text: Nopeusvakio riippuu voimakkaasti reaktion lämpötilasta ja ruotsalainen kemisti Svante Arrhenius havaitsi riippuvuuden olevan useille reaktioille lähes eksponentiaalinen. Arrhenius kehitti nopeusvakion lämpötilariippuvuutta kuvaavan yhtälön, joka tunnetaan Arrheniuksen yhtälönä. Se on muotoa


title: Nopeusvakio

text: Tässä A on reaktion pre-eksponentiaalinen tekijä eli taajuustekijä, E on reaktion aktivointienergia ja T on reaktiolämpötila.


title: Nopeusvakio

text: Arrheniuksen laissa oletetaan pre-eksponentiaalijen tekijän ja reaktion aktivointienergian olevan lämpötilasta riippumattomia. Tämä ei kuitenkaan päde kaikille reaktioille ja uudemmat teoriat esittävät nopeusvakion lämpötilariippuvuuden seuraavasti


title: Nopeusvakio

text: missä a on lämpötilasta riippumaton tekijä, E' on lämpötilasta riippumaton reaktion aktivointienergia ja m on tekijä, joka saa teoriasta riippuen joko arvon 1, ½ tai -½.


title: Moderni Kanuuna

text: Moderni Kanuuna on vuonna 2000 perustettu eri taiteenalojen harrastajista koostuva työryhmä, joka toimii Porissa. Se on aikaisemmin tunnettu vapaana teatterina nimellä Teatteri Moderni Kanuuna, mutta ryhmä ilmoitti siirtyneensä näytelmistä elokuviin vuonna 2012. Moderni Kanuuna on tuottanut viisi Mika Rätön käsikirjoittamaa näytelmää, joita on Porin lisäksi esitetty myös muualla Suomessa. Porissa Modernin Kanuunan näyttämönä on toiminut Porin teatterinuorten tilat kulttuuritalo Annankatu 6:ssa. Ryhmän viimeisimmästä näytelmästä "Samurai Rauni Repposaarelainen" on valmisteilla pitkä elokuva, jonka on tarkoitus tulla ensi-iltaan vuoden 2016 alussa. Modernin Kanuunan kolmen ensimmäisen näytelmän musiikki on myös julkaistu äänilevyillä.


title: Moderni Kanuuna

text: Modernin Kanuunan ensimmäinen näytelmä oli "Pilkkaavat tinakellot – operaali moraalittomuuden ruhtinaasta", jonka ensi-ilta oli kesäkuussa 2000. Kuuden Porin näytännön lisäksi sitä esitettiin neljä kertaa Tampereen Teatteri Telakalla tammikuussa 2001. Moon Fog Prophet -yhtye äänitti näytelmän musiikin jo vuonna 1999, mutta italialainen Mellow Records julkaisi sen vasta lokakuussa 2002.


title: Moderni Kanuuna

text: Myös "Perseoopperaksi" kutsuttua näytelmää esitettiin lokakuussa 2002 ja sen soundtrack-albumi ilmestyi seuraavana keväänä Fonal Recordsin julkaisemana. Surrealistisessa näytelmässä rakennusurakoitsija Le Feti rakentaa tuhokoneen eli valtavan perseen, mutta ei kuitenkaan pysty hallitsemaan sitä. Persettä rakentaneet työmiehet menettävät järkensä, koko kylän elämä suistuu raiteiltaan ja lopulta tuhokoneesta ilmestyy outoja olentoja tuonpuoleisesta.


title: Moderni Kanuuna

text: "Kyseenalainen avaruusseikkailu: Murheenkapselista galleriaan ja asemalle" -näytelmän ensi-ilta oli marraskuussa 2003. Keväällä 2004 sitä esitettiin myös Turun TEHDAS Teatterissa ja Tampereen Telakalla sekä syyskuussa vielä Oranssi-klubilla Helsingissä. Helmi Levyt julkaisi näytelmän musiikin vuonna 2009.


title: Moderni Kanuuna

text: Maaliskuussa 2007 ensi-iltaan tullut "Neljä ilmansuuntaa" toteutettiin yhteistyössä porilaisen Cont'akti teatterin kanssa, jonka tiloissa se myös esitettiin.


title: Moderni Kanuuna

text: Modernin Kanuunan viides näytelmä sai ensi-iltana Annankatu 6:ssa tammikuussa 2010. Se tehtiin yhteistyössä helsinkiläisen Circus Maximuksen kanssa. Seuraavana syksynä näytelmää esitettiin myös Oulun Kesäaika päättyy -teatterifestivaalilla sekä Turun ylioppilasteatterissa. Kyseessä on absurdi tragikomedia, joka kertoo yhteisöään terrorisoivasta Rauni Reposaarelaista. Hän selviää murhayrityksestään pelkkää oljenkortta käyttäen ja alkaa sen jälkeen selvittää murhaajakandidaattinsa identiteettiä.


title: Moderni Kanuuna

text: "Samurai Rauni Reposaarelaisen" elokuvaversion kuvaukset aloitettiin syksyllä 2012 ja Mika Rätön ohjaaman elokuvan on tarkoitus valmistua alkuvuonna 2016.


title: Giovanni Cernogoraz

text: Giovanni Cernogoraz (s. 27. joulukuuta 1982 Koper, Slovenia, Jugoslavia) on slovenialaissyntyinen kroatialainen trap-ampuja ja olympiavoittaja. 184 senttimetriä pitkä ja 80 kilogrammaa painava Cernogoraz edustaa Gusar Novigrad -seuraa.


title: Giovanni Cernogoraz

text: Cernogoraz saavutti trapin olympiakultaa vuoden 2012 kesäolympialaisista Lontoosta ammuttuaan 146 kiekkoa. Kulta oli ensimmäinen istrialaisen urheilijan voittama olympiakulta sitten Mate Parlovin ja vuoden 1972 nyrkkeilykullan.


title: Giovanni Cernogoraz

text: MM-kilpailuista Cernogorazilla on pronssia poikien trapista vuodelta 2002 Lahdesta ja joukkuetrapista Limasta 2013. EM-kilpailuitsa Cernogoraz on saavuttanut kolme kultaa, yhden hopean ja yhden pronssin. Välimeren kisoista hänellä on yksi pronssi.


title: Giovanni Cernogoraz

text: Slovenian puolella syntynyt Cernogoraz on etniseltä taustaltaan istrianitalialainen. Hänellä on Kroatian kansalaisuuden lisäksi myös Italian kansalaisuus.


title: Luettelo Ruotsin merivoimien alusten nimistä (B)

text: Luettelo Ruotsin merivoimien alusten nimistä sisältää Ruotsin merivoimissa palveluksessa olleiden B kirjaimella alkaneiden alusten nimet. Luettelossa ei ole listattu saman nimisiä aluksia erikseen.


title: Pterodactyloidea

text: Pterodactyloidea oli esihistoriallinen lentoliskoihin kuulunut alalahko. Sitä esiintyi jurakaudelta liitukaudelle. Siihen kuuluvat lentoliskot olivat esimerkiksi nykyisin pois käytöstä jätettyyn alalahkoon "Rhamphorhynchoidea" kuuluneisiin verrattuna lyhyempiä ja niiden kaula ja pää oli pidempi. Myös niiden siivet olivat pitkät. Liskojen koko vaihteli paljolti. Lahkoon kuuluvia sukuja olivat "Pterodactylus, Pterodaustro, Ceradactylus, Dungaripterus, Pteranodon, Quetzalcoatlus, Tupuxuara, Istiodactylus" ja "Tapejara."


title: Mopsi Veromaa

text: Mopsi Veromaa (syntymänimeltään Virpi Maria Veromaa; s. 28. helmikuuta 1981 Helsinki) on suomalainen trap-ampuja. 176 senttimetriä pitkä Veromaa edustaa Sibbo Skyttegille -seuraa.


title: Mopsi Veromaa

text: Veromaa voitti trapin tyttöjen maailmanmestaruuden Tampereella käydyissä MM-kilpailuissa vuonna 1999. Aikuisten tasolla Veromaa on ollut parhaimmillaan kuudes vuoden 2002 MM-kilpailuiden trapissa Lahdessa. Hän on osallistunut seitsemiin MM-kilpailuihin.


title: Mopsi Veromaa

text: EM-kilpailuissa Veromaan paras sijoitus on niin ikään kuudes vuoden 2001 MM-kilpailuiden trapista Zagrebista. EM-kilpailuihin hän on osallistunut 12 kertaa. Maailmancupin osakilpailussa Veromaan paras sijoitus on yhdeksäs sija vuodelta 2002 Suhlin trap-kilpailusta.


title: Mopsi Veromaa

text: Veromaan syntymänimi on Virpi Maria Veromaa, mutta häntä on kutsuttu jo pienestä pitäen Mopsiksi. Vuonna 1993 Veromaa vaihtoi nimensä virallisesti Mopsiksi.


title: Mopsi Veromaa

text: Veromaa työskentelee postivirkailijana. Hänen valmentajinaan toimivat Kari Veromaa ja Satu Pusila.


title: Oh Jin-hyek

text: Oh Jin-hyek (, s. 15. elokuuta 1981 Yeonmu) on eteläkorealainen jousiampuja ja olympiavoittaja. 182 senttimetriä pitkä ja 100 kilogrammaa painava Oh edustaa NH Home Shopping -seuraa. Hänet tunnetaan lempinimellä "Tansan Dweji".


title: Oh Jin-hyek

text: Oh saavutti henkilökohtaisen kilpailun olympiakultaa vuoden 2012 kesäolympialaisista Lontoosta. Tuo kulta oli Ohin uran ensimmäinen henkilökohtainen arvokisavoitto. Samoista olympialaisista hän voitti myös pronssia joukkuekilpailuista.


title: Oh Jin-hyek

text: MM-kilpailuista Ohilla on kaksi joukkuekultaa, yksi sekajoukkuekulta sekä kaksi henkilökohtaista hopeaa. Vuonna 2013 Oh voitti maailmancupin kokonaiskilpailun. Aasian kisoista hänellä on yksi joukkuekulta, yksi henkilökohtainen kulta ja yksi joukkuepronssi.


title: Arcadia

text: Arcadia voi tarkoittaa ainakin seuraavia:


title: Leuris Pupo

text: Leuris Pupo Requejo (s. 9. huhtikuuta 1977 Holguín) on kuubalainen pistooliampuja ja olympiavoittaja. Pupo on 168 senttimetriä pitkä ja painaa 85 kilogrammaa. Hän kilpailee 25 metrin olympiapistoolissa ja edustaa La Habana -seuraa.


title: Leuris Pupo

text: Pupo voitti 25 metrin olympiapistoolista olympiakultaa vuoden 2012 kesäolympialaisista Lontoosta. Finaalin tulos 34 oli silloinen maailmanennätys ja myös nykyinen olympiaennätys. Pupo on osallistunut neljiin kesäolympialaisiin vuosina 2000, 2004, 2008 ja 2012. Vuonna 2000 hän oli 25 metrin olympiapistoolin yhdeksäs, vuonna 2004 seitsemäs ja vuonna 2008 niin ikään seitsemäs.


title: Leuris Pupo

text: Pupo on voittanut yhden ammunnan maailmancupin osakilpailun, vuonna 1998 Buenos Airesissa. Hän on ollut kerran toinen ja kerran kolmas.


title: Simo Tarpila

text: Simo Antero Tarpila (s. 8. huhtikuuta 1935 Tampere) on suomalainen lääkäri ja professori emeritus.


title: Simo Tarpila

text: Tarpilan vanhemmat olivat isännöitsijä Viljo Olavi Tarpila ja Helvi Hopiavuori. Hän avioitui 1961 kosmetologi Tuula Irmeli Soinin kanssa. Tarpila tuli ylioppilaaksi Oriveden yhteiskoulusta 1954 ja valmistui lääketieteen lisensiaatiksi 1962.


title: Simo Tarpila

text: Tarpila oli sisätautiopin dosentti Helsingin yliopistossa 1977–2000. Tarpilan mukaan pellava on hyvä terveellisten elintarvikkeiden lähde. Tarpila on erilaisia ravintolisiä pellavasta valmistavan Neomed Oy:n hallituksen puheenjohtaja.


title: Tarpila

text: Tarpila tarkoittaa muun muassa seuraavia:


title: Johannes Brotherus

text: Johannes Brotherus (s. 25. lokakuuta 1997 Helsinki) on suomalainen näyttelijä ja laulaja.


title: Johannes Brotherus

text: Brotherus on näytellyt muun muassa elokuvissa "Betoniyö" (2013), "Ollaan vapaita" (2015) ja "Kätilö" (2015). Hän on näytellyt myös Ylen televisiosarjoissa "Koukussa" ja "Kynsin hampain".


title: Johannes Brotherus

text: Brotheruksen vanhemmat ovat tanssija-koreografi Hanna Brotherus ja muusikko Antti Ikonen. Hänellä on kolme sisarusta: Amos, Elsa ja Robert. Veljiensä Amoksen ja Robertin kanssa hänellä on Brotherus Brothers -yhtye. Brotherus on myös Kuumaa-yhtyeen laulusolisti.


title: Johannes Brotherus

text: Brotherus vierailee Ollaan vapaita-elokuvan soundtrackilla jossa hän esittää kappaleen Suurmies.


title: Johannes Brotherus

text: Brotherus on omien musiikkiprojektiensa lisäksi säveltänyt musiikkia myös elokuviin, mainoksiin, Suomen Kansallisteatterin esityksiin ja äitinsä Hannan tanssiteoksiin, esimerkiksi Johannes ja Hanna ovat tehneet yhdessä HIMO-tanssiteoksen.


title: Johannes Brotherus

text: Brotherus on soittanut viulua ainakin Mikko Kuustosen levyllä Agricolankatu 11.


title: Markus J. Rantala

text: Markus J. Rantala (s. 1976) on suomalainen evoluutiopsykologi, joka toimii yliopistonlehtorina Turun yliopiston biologian laitoksella. Hänellä on dosentin arvo kolmella eri tieteenalalla: evoluutiopsykologiassa, evoluutiobiologiassa sekä ekologiassa ja ympäristönhoidossa. Hän on julkaissut yli 180 tieteellistä artikkelia. Hänen artikkeleihinsa on viitattu yli 5 700 kertaa. Rantala on suorittanut tohtorin tutkinnon sekä biologian että psykologian alalta. Hänen artikkelinsa masennuksen jakautumisesta kahteentoista eri tyyppiin on listattu eniten viitattujen tiedeartikkelien listassa (Web of Science, High cited articles) neurotieteen saralla.


title: Markus J. Rantala

text: Turun yliopisto aloitti syksyllä 2014 evoluutiopsykologian sivuainekokonaisuuden opettamisen, mistä "Helsingin Sanomien" mukaan tuli suosittu opiskelijoiden keskuudessa. Markus J. Rantalan mukaan olisi hyvä, jos mahdollisimman moni tieteenala voisi hyödyntää evoluutiopsykologiaa työkaluna. Hän on saanut tutkimuksensa vuoksi vihapostia ja uhkailua uskonnollisista ja poliittisista lähtökohdista, mikä on Turun yliopiston rehtorin Kalervo Väänäsen mukaan hyvin harvinaista. Rantalasta tehtiin lisäksi kantelu aiheena ”naisvihamielisyys ja tasa-arvolain vastainen opetus”, koska luennoilla opetetaan sukupuolten olevan erilaisia. Turun yliopiston mukaan asiassa ei ollut mitään huomautettavaa, ja opetus saa jatkua entisellään.


title: Kanajärvi (Tammela)

text: Kanajärvi on Tammelassa ja Kalvolassa Hämeenlinnassa Kanta-Hämeessä sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.


title: Kanajärvi (Tammela)

text: Järven pinta-ala on 206 hehtaaria ja sen pituus on 2,5 kilometriä ja leveys 1,5 kilometriä. Siihen laskee ympäröiviltä tiheään ojitetuilta soilta suo-ojia, joista osa ovat samalla järvien laskuojia. Järven länsipäähän laskevat Siirtolammin laskuoja ja Kotalammin ja Jouhilammin yhteinen laskuoja. Järven luusua sijaitsee järven lounaisrannalla, josta saa alkuunsa 1,5 kilometriä pitkä Kivitokeenoja, joka laskee Kanalammiin.


title: Kanajärvi (Tammela)

text: Järven rantaviiva on 16 kilometriä pitkä ja sen ranta on pääosin moreenipohjaista metsämaastoa. Järven rannat ovat länsiosassa sekä osin pohjois- ja eteläosassa soistuneita. Järvi on kivinen ja siinä on yli 40 saarta. Suurin saari on Isosaari eli Ryssänsaari, joka on 900 metriä pitkä ja 350 metriä leveä. Saarella kohoaa järvenpintaa ylemmäksi yli 30 metrinen kalliopäinen mäki. Muut suuremmat saaret sijaitsevat Niemenlahdessa tai Isosaaren kaakkoispuolella. Saaria ovat muun muassa Kirrinkivi, Haukkasaaret, Mertasaaret, Pouta-Jussi, Papinsaari ja Sääksniemi.


title: Kanajärvi (Tammela)

text: Ranta-asutus keskittyy järven itärannoille, missä sijaitsee kirjojen kerääjä Emanuel Kanajärven kotimuseona oleva Kanajärven talo Kalvolan Kanajärven kylässä. Tänne johtavat tiet, joille pääsee Tammelan Teuron ja Hämeenlinnan Myllykylän yhdistävältä tieltä. Aikaisempi Tammelan, Kalvolan ja Hattulan rajapyykki sijaitsee järven itärannalla Korkee-nimisen mäen huipulla. Siitä erkanee nykyinen Tammelan ja Hämeenlinnan välinen raja, joka ylittää järven Isosaaren pohjoispuolelta. Hattulan raja ohittaa järven idässä 100 metrin etäisyydeltä.


title: Kanajärvi (Tammela)

text: Järven kaakkoisrannalla on Tammelan kunnan ylläpitämä 8,2 hehtaarin laajuinen Kissaniemen virkistysalue. Sen rantaviivan pituus on yksi kilometri, jota myöten kulkee polku niemen ympäri. Kissaniemen kärjessä on kuivakäymälä ja tulentekopaikka.


title: Jim Furyk

text: James Michael "Jim" Furyk (s. 12. toukokuuta 1970 West Chester, Pennsylvania) on yhdysvaltalainen ammattilaisgolfaaja. Furykin ammattilaisura alkoi vuonna 1992 ja PGA Tourilla hän on ollut mukana vuodesta 1994 lähtien. Maailmanlistalla hän on yhdeksäntenä huhtikuussa 2015.


title: Jim Furyk

text: Furyk on saavuttanut urallaan yhden major-voiton, vuonna 2003 Yhdysvaltain avoimissa. PGA Championshipissä Furyk on ollut parhaimmillaan toinen vuonna 2013, ja The Masters Tournamentissä ja Britannian avoimissa hän on ollut parhaimmillaan neljäs. Yhdysvaltain Ryder Cup -joukkueessa Furyk on ollut mukana yhdeksän kertaa. Hän on voittanut Ryder Cupin kahdesti. Yhteensä Furykillä on 16 PGA- ja kaiken kaikkiaan 26 ammattilaisvoittoa. Vuonna 2014 hänet valittiin PGA Tourin parhaaksi pelaajaksi.


title: Jim Furyk

text: Furyk on 188 senttimetriä pitkä ja painaa 84 kilogrammaa. Hän on oikeakätinen.


title: Jim Furyk

text: Vuonna 2016 PGA Tourin Travelers Championship -turnauksen päätöskierroksella Furyk teki historiaa. Furykista tuli PGA-kiertueen historian ensimmäinen pelaaja, joka on yltänyt yhdellä kierroksella tulokseen 58 eli 12 alle parin. Uuden lempinimen ”Herra 58” saanut Furyk löi 18 reiällä 10 birdiä ja yhden eaglen. Hän jakoi aiemmin viiden muun pelaajan kanssa PGA Tourin ennätyksen 59 lyönnin kierroksella.


title: Harri Laakso

text: Harri Laakso (s. 9. huhtikuuta 1965) on suomalainen professori Aalto-yliopiston Taiteiden ja suunnittelun korkeakoulussa. Hän on valmistunut taiteen tohtoriksi Taideteollisesta korkeakoulusta 2003 aiheenaan "Valokuvan tapahtuma", ja hänen tutkimusalojaan ovat estetiikka/taiteen filosofia, valokuva ja visuaalinen kulttuuri. Hän on visuaalisen kulttuurin ja taiteen professori. Hänen toimipaikkansa on Porin yliopistokeskus. Hän on ollut Pirkamaalla läänintaiteilija 2001–2004.


title: Häränsilmä (Tammela)

text: Häränsilmä eli Silmänlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu.


title: Häränsilmä (Tammela)

text: Soikion muotoisen järven pinta-ala on 2,0 hehtaaria ja sen halkaisija on 200 metriä. Siihen ei laske ojia, mutta siitä virtaa 150 metriä pitkä laskuoja Alaseen.


title: Häränsilmä (Tammela)

text: Järven rantaviiva on 530 metriä pitkä ja sen ranta on pääosin peltomaata. Järven rannat kuuluvat vierestä kulkevaan Myllyharjun sisältävän harjujakson reuna-alueeseen. Rannassa on maatila, jolle pellot kuuluvat.


title: Häränsilmä (Tammela)

text: Vuoden 1884 Senaatin kartastossa Silmälän talo oli piirretty Koverojärven ja Alasen väliin ja järvien väliltä sekä ympäriltä oli maata raivattu pelloiksi.


title: London Bridgen asema

text: London Bridgen asema on keskeinen rautatieasema ja Lontoon metron Jubilee Linen ja Northern Linen asema Southwarkin alueella Lontoossa Yhdistyneessä kuningaskunnassa. Se kuuluu Oyster-kortin vyöhykkeeseen 1. Vuonna 2013 metroasemaa käytti 69,88 miljoonaa matkustajaa.


title: London Bridgen asema

text: London Bridgen asema on Lontoon vanhin rautatieasema. Se avattiin vuonna 1836. Se koostui aikanaan kahdesta eri yhtiöiden asemasta, vanhempi niistä kuului alkujaan The London and Greenwich Railway -yhtiölle (myöhemmin nimeltään South East Railway). Vuonna 1839 avattiin London and Croydon Railwayn asema. Ne yhdistettiin 1844. Tämä yhdistetty asema purettiin 1850, ja asema on uusittu sen jälkeenkin useita kertoja. Nykyinen rakennus on vuodelta 1979.


title: Jan Halldoff

text: Jan Harry ”Janne” Halldoff (4. syyskuuta 1939 Tukholma – 23. heinäkuuta 2010 Tukholma) oli ruotsalainen valokuvaaja, elokuvaohjaaja ja käsikirjoittaja, joka teki 1960- ja 1970-luvuilla monia suurta huomiota saaneita elokuvia.


title: Jan Halldoff

text: Tukholman suomalaisen seurakunnan jäseneksi kastettu Halldoff kärsi lapsena änkytyksestä, mutta löysi oman ilmaisuvälineensä lahjaksi saamastaan kamerasta. Jo 12-vuotiaana hän kuvasi monia julkisuuden henkilöitä ja sai 15-vuotiaana paikan lehtikuvaajana. Vuonna 1964 hän toimi Vilgot Sjömanin elokuvan "491" stillkuvaajana ja kiinnostui sen myötä elokuvanteosta. Oman esikoispitkänsä, Stig Claessonin käsikirjoittaman elokuvan "Myten" hän toi ensi-iltaan 1966 yhtenä kaikkien aikojen nuorimmista ruotsalaisohjaajista. Varsinainen läpimurto oli terveydenhoidon tilasta kertova "Korridoren", joka herätti keskustelua ja nousi vuoden 1968 katsotuimmaksi ruotsalaiselokuvaksi. Vuonna 1972 Halldoffilta valmistui PR-toimiston hurjista henkilökuntajuhlista kertova "Firman juhlat" (Firmafesten). Vuonna 1975 Halldoff sai Guldbagge-palkinnon parhaasta ohjauksesta elokuvasta "Polare", ja vuotta aiemmin hänen ohjauksensa "Viimeinen seikkailu" palkittiin Guldbaggella parhaana elokuvana. Merkittävimpiin hänen paristakymmenestä ohjauksestaan kuuluu myös Ulf Lundellin romaanin "Jack" filmatisointi "Kapinalliset" (1977).


title: Jan Halldoff

text: Halldoffin viimeiseksi elokuvaksi jäi vuoden 1982 "Huijaus" ("Klippet"), joka menestyi huonosti sekä kriitikoiden arvioissa että teattereissa. Sen seurauksena Halldoff jätti elokuvanteon, mutta toimi ajoittain alan kouluttajana ja käsikirjoitusten kehittäjänä.


title: Jan Halldoff

text: Halldoff työskenteli muun muassa Svensk Filmindustrille, Ruotsin televisiolle ja Svenska Filminstitutetille. Vuonna 2009 hänen ohjaamansa elokuva "Viimeinen seikkailu" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Jan Halldoff

text: Ingmar Bergman on sanonut Halldoffista: ”Hän vaikuttaa ohjaajalta joka ei vain tehnyt elokuviaan vaan "eli" ne.”


title: Alanen (järvi Tammelassa)

text: Alanen on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu.


title: Alanen (järvi Tammelassa)

text: Järven pinta-ala on 7,8 hehtaaria ja sen pituus on 450 metriä ja leveys 230 metriä. Siihen laskee muutama pelto- ja metsäoja. Yksi niistä on Häränsilmän laskuoja. Myllyharjun yli laskee Päällisen laskuoja. Järven luusua sijaitsee järven lounaisrannalla, josta saa alkuunsa 550 metriä pitkä laskuoja Rautijärven Lyhönlahteen.


title: Alanen (järvi Tammelassa)

text: Järven rantaviiva on 1,7 kilometriä pitkä ja sen ranta on pääosin moreenipohjaista metsämaastoa. Länsirantaan laskeutuu peltoa ja pohjoisen ranta päättyy Myllyharjuun. Rannat ovat rakentamattomia ja lähin tie kulkee Myllyharjun päällä. Tammelan ja Hämeenlinnan välinen raja ylittää niukin järven itäkulman.


title: Alanen (järvi Tammelassa)

text: Vuoden 1884 Senaatin kartastossa Silmälän talo oli piirretty Koverojärven ja Alasen väliin ja järvien väliltä sekä ympäriltä oli maata raivattu pelloiksi. Yläjuoksulla olevan Päällisen nimeksi oli merkitty "Myllynpäällinenjärvi". Samalla logiikalla Alanen olisi ollut "Myllynalinenjärvi". Kartassa ei kuitenkaan ole merkitty järvelle nimeä. Alaselle on merkitty kaksi saarta. Toinen saarista on nykyään yhdistetty kannaksella mantereeseen. Erään tarinan mukaan Sotkajärven laskun menettelystä oli syntynyt riita teurolaisten ja Saaren kartanonväen välille. Sen seurauksena Myllyharjun myllyn lasku-uoma tuhoutui liialliseen vedentuloon ja myllyn uoma syveni itsekseen. Harjun hiekka-ainesta joutui veden mukana Alaseen. Päällisen lasku-uoman syveneminen laski siyä myös tuntuvasti.


title: Paarmanninvuoren hyppyrimäet

text: Paarmanninvuoren hyppyrimäet on kolmen hyppyrimäen muodostama mäkihypyn suorituspaikka Paarmanninvuoren ulkoilualueella Karijoella.


title: Paarmanninvuoren hyppyrimäet

text: Paarmanninvuoren hyppyrimäki avattiin vuonna 1959. Mäen K-piste sijaitsi 44 metrissä. Hyppyrimäki jäi pois käytöstä ja se purettiin lopulta vuonna 1989 ja samalla paikalle alettiin rakentaa uutta mäkeä. Uusi mäki vihittiin käyttöön vuonna 1991. Uuden mäen K-piste sijaitsee 37 metrissä. Mäen vauhdinottotorniin rakennettiin kesällä 2013 lautalatu, joka helpottaa mäen talvikunnossapitoa. Mäessä ei ole muovitusta.


title: Paarmanninvuoren hyppyrimäet

text:
Mäkiennätyksen 40,0 metriä on hypännyt Jukka-Pekka Korpela.
Naisten mäkiennätyksen 32,0 metriä on hypännyt Sanni Tuomisto.
Hyppyrimäki avattiin vuonna 1989. Mäen K-piste sijaitsee 17 metrissä. Mäen vauhdinottotorniin rakennettiin kesällä 2013 lautalatu, joka helpottaa mäen talvikunnossapitoa. Mäessä ei ole muovitusta.


title: Paarmanninvuoren hyppyrimäet

text:
Mäkiennätyksen 18,0 metriä on hypännyt Paul Okas.
Naisten mäkiennätyksen 15,0 metriä on hypännyt Emilia Sorvisto.
Hyppyrimäki avattiin vuonna 1989. Mäen K-piste sijaitsee 7 metrissä. Mäen alastulorinteeseen asennettiin muovitus ja vauhdinottotorniin rakennettiin kesäkäytön mahdollistava latu kesällä 2012.


title: Paarmanninvuoren hyppyrimäet

text: Mäkiennätyksen 7,5 metriä on hypännyt Jani Vaili 29.1.2006 Paarman-Kaluste Oy:n mestaruuskilpailussa. Naisten mäkiennätyksen 7,0 metriä on hypännyt Emilia Sorvisto 12.2.2012 Liito-orava Cupissa. Kesämäkiennätyksen 6,0 metriä ovat hypänneet Elmeri Perälä, Paavo Romppainen ja Miro Nummijärvi 19.8.2012 Liito-orava Kesä Cupissa. Naisten kesämäkiennätyksen 4,0 metriä on hypännyt Oona Mannila 19.8.2012 Liito-orava Kesä Cupissa.


title: Konstantin Malofejev

text: Konstantin V. Malofejev () s. 3. heinäkuuta 1974, on venäläinen investointipankkiiri ja isänmaallinen poliitikko. Hän nousi 2010-luvulla Vladimir Putinin lähipiiriin. Malofejev tunnetaan osallistumisestaan ortodoksikirkon tukemiseen mm. hyväntekeväisyydessä. Malofejev on joutunut liiketoimiensa vuoksi myös poliisitutkintojen ja syytösten kohteeksi, mutta on aina vapautettu syytteistä. Perinteisen kansallismielinen Mafofejev on kannattanut tiukempaa Internet-sensuuria ja Ukrainan hallituksen mukaan hän on tukenut Ukrainan kapinallisia. Novaja Gazeta -lehden julkaiseman artikkelin mukaan Malofejev oli luomassa Venäjän Ukraina-muistiota, jonka mukaan Venäjä aikoi toimia Ukrainassa jo ennen Maidanin vallankumousta.


title: Konstantin Malofejev

text: Malofejev on vuonna 2015 toimintansa aloittaneen televisiokanava Tsargradin päätuottaja ja -omistaja.


title: City of Angels

text: City of Angels voi tarkoittaa ainakin seuraavia:


title: Heidi Kollanen

text: Heidi Kollanen (s. 6. kesäkuuta 1997 Tampere) on suomalainen jalkapalloilija, joka edustaa italialaisseura UPC Tavagnaccoa. Pelipaikaltaan Kollanen on hyökkääjä.


title: Heidi Kollanen

text: Kollanen debytoi Tampereen Ilveksen edustusjoukkueessa kaudella 2012 seuran pelatessa Naisten Liigaa. Kollanen teki kauden aikana kahdeksassa ottelussa yhden maalin. Ennen kautta 2012 Kollanen kärsi pahasta polven rustovammasta ollen sivussa seitsemän kuukautta.


title: Heidi Kollanen

text: Kaudeksi 2013 Ilves putosi Naisten Ykköseen. Kollanen pelasi kauden aikana yhdeksässä ottelussa onnistuen maalinteossa kymmenen kertaa. Seuraava kausi Ykkösessä oli Kollaselle entistä parempi. Hän pelasi kauden aikana 21 ottelua tehden niissä 47 maalia. Kollasen yhden ottelun maalikeskiarvo oli siis näin ollen 2,24. Ilves palasi kauden jälkeen takaisin Naisten Liigaan.


title: Heidi Kollanen

text: Kaudella 2014 Kollanen teki eniten maaleja koko Liigassa. Kausi oli hieno myös seurajoukkueelle, sillä Ilves päätti kauden hopeamitaliin.


title: Heidi Kollanen

text: Kollanen pelasi puolitoista vuotta Yhdysvalloissa Florida State Universityn joukkueessa. Keväällä 2018 hän siirtyi vantaalaisseura PK-35:een. Seura voitti Suomen-mestaruuden ja Kollanen oli seuran paras sekä koko liigan toiseksi paras maalintekijä.


title: Heidi Kollanen

text: Kollanen pelasi Suomen alle 17-vuotiaiden maajoukkueessa yhdeksän ottelua tehden kaksi maalia vuosina 2012-2013. Vuodesta 2014 hän on kuulunut alle 19-vuotiaiden maajoukkueeseen, jossa maaleja on syntynyt yhdeksässä ottelussa 12 kappaletta.


title: Päällinen (Hämeenlinna)

text: Päällinen on Kanta-Hämeessä Tammelassa ja Hämeenlinnassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu.


title: Päällinen (Hämeenlinna)

text: Järven pinta-ala on 9,9 hehtaaria ja sen pituus on 550 metriä ja leveys 350 metriä. Siihen laskee metsäoja ja Kuorijoki, joka on Sotkajärven laskujoki. Järven luusua sijaitsee järven lounaisrannalla harjun matalimmalla kohdalla, josta saa alkuunsa 70 metriä pitkä laskuoja Alaseen.


title: Päällinen (Hämeenlinna)

text: Järven rantaviiva on 2,1 kilometriä pitkä ja sen ranta on pääosin moreenipohjaista metsämaastoa. Järven pohjoisranta ja itäranta ovat soistuneita. Järvellä on suuri 160 metriä pitkä saari. Rannat ovat rakentamattomia lähintie kulkee Myllyharjun päällä. Hämeenlinnan ja Tammelan välinen raja kulkee järven ja saaren yli.


title: Päällinen (Hämeenlinna)

text: Järvi on matala ja hyvin ruohottunut. Myllyharjun yli länsipuolelle ulottuva luonnonsuojelualue kattaa myös palan järven länsirantaa ja vesialuetta.


title: Päällinen (Hämeenlinna)

text: Vuoden 1884 Senaatin kartastossa järven nimeksi oli merkitty "Myllynpääl'linenjärvi". Järvessä oli tuolloin enemmän vettä ja toinen pienempi saari. Erään tarinan mukaan Sotkajärven laskun menettelystä oli syntynyt riita teurolaisten ja Saaren kartanonväen välille. Sen seurauksena Myllyharjun myllyn lasku-uoma tuhoutui liiallisen vedentuloon ja myllyn uoma syveni itsekseen. Harjun hiekka-ainesta joutui veden mukana Alaseen. Päällisen lasku-uoman syveneminen laski myös sitä.


title: Infiniti QX80

text: Infiniti QX80 on Nissanin omistaman Infinitin valmistama suuri luksusluokan SUV. Automallia valmistetaan Japanissa Yukuhashissa ja Nissan Shataissa. Sitä valmistettiin myös Pietarissa, Venäjällä vuoteen 2014. Vuosina 2004–2014 automallin nimi oli Infiniti QX56.


title: Pyhän Mikaelin kirkko (Paimio)

text: Pyhän Mikaelin kirkko on Paimion seurakunnan kirkko Paimiossa Varsinais-Suomessa. Se on torniton, yksilaivainen harmaakivestä tehty pitkäkirkko, joka rakennettiin Vistan kylään 1681-1689. Kirkko on toinen kahdesta Paimion alueella olevasta kirkosta. Toinen on Pyhän Jaakobin kirkko Paimion Hevonpäässä.


title: Pyhän Mikaelin kirkko (Paimio)

text: Kirkon runkohuoneen pitkiltä sivuilta ulkonee pohjoispäädyssä sakasti, eteläpäädyssä on asehuone. Rakennuksen ulkokatot ovat korkeita aumakattoja, sisällä on taitekatot. Ikkunat ja osa ovista on suippokaarisia. Alkujaan leveä kirkkosali lienee suunniteltu kolmilaivaiseksi. Kirkkoa on korjattu 1750, 1863 ja 1904 ja 1974, se entisöitiin 1952. Kirkon pinta-ala on 886 neliötä ja istumapaikkoja siellä on 800 hengelle.


title: Pyhän Mikaelin kirkko (Paimio)

text: Kirkon vihki käyttöön jouluaattona 1689 Juhana Gezelius nuorempi. Alkuperäinen sisäkattona ollut lautaholvi muutettiin uusgoottilaiseksi taitekatoksi 1863 lääninarkkitehti Pehr Johan Gylichin suunnitelman mukaan. Sähköt kirkkoon asennettiin vasta 1920-luvun puolivälissä ja kaminalämmityksestä siirryttiin keskuslämmitykseen 1960. 1700-luvun sävyjen mukainen sisämaalaus tehtiin peruskorjauksen yhteydessä. Aarkkipiispa Martti Simojoki vihki korjatun kirkon uudelleen käyttöön loppiaisena 1975. Paimion seurakunta täytti samalla 650 vuotta. Kirkossa on Armfeltin ja Gisselgorssin (1995) sekä von Cräutleinin (1999) aatelissukujen vaakunataulut, jotka on piirtänyt heraldikko Reijo Helläkoski. Jägerhorn af Spurila -suvun vaakunataulu kirkossa on ollut jo aikeisemmin, sinne haudattujen muistomerkkinä.


title: Pyhän Mikaelin kirkko (Paimio)

text:
Kirkkoon tuotiin sen valmistuttua hylätystä Räpälän kirkosta kalkkikivinen kasteallas ja alttarikaappi. Puinen triumfikrusifiksi lienee sen sijaan hankittu vasta 1700-luvun puolivälissä.
Peräti viisi metriä korkea kirkon kaappikello on 1750-luvulta. Osa pronssisista kattokruunuista ja kynttilälampeteista on 1700-luvulta, mutta kolme kattokruunua ostettiin Turun tuomiokirkosta 1863 yhteensä 94 ruplan hintaan. Lukkarintuolin reunaan kiinnitetty virsinumerotaulu on Aarre Aaltosen 1944 valmistama, toisen numerotaulu saarnatuolin puolella on valmistanut lasimestarioltermanni F. I. Foeder 1802. Martat lahjoitti kirkkoon "Juhlahetki" -nimisen Irmeli Grönlundin suunnitteleman ja Lempi Kivisen kutoman vihkiryijyn 1960. Elli Korppi-Tommola entisöi kirkon liturgisia vaatteita ja valmisti uudet liturgiset tekstiilisarjat alttarille 1974-1978, samoin kuin kasukat. Vanhat kasukat vuosilta 1940, 1862 ja 1840 korjattiin käyttökuntoon. Vihreän alttarivaatteen suunnitteli 1999 Hannele Uotila ja kutoi Tuija Muntola. Kirkon vuodelta 1815 olevaa restauroitua kalkkiliinaa säilytetään Turun tuomiokirkon yhteydessä olevassa museossa.


title: Pyhän Mikaelin kirkko (Paimio)

text:
Suurin osa kirkon maalauksista on 1750-luvulta ja ne on maalannut Jonas Bergman. Urkulehterin kaiteessa on kaksikymmentä kuvaa, saarnatuolin sivupeileissä ovat kuvattuina Jeesus, Pietari, Jaakob ja Paavali. Pyhän Jaakobin alttarikaapin ovissa on kuvattuna Paavali, Pietarin kuva on hävinnyt. Alttaritaulukehyksen suunnitteli arkkitehti Samuel Berner 1755. Alttaritaulun alimman osan, "Pyhä ehtoollinen", maalasi Jonas Bergman 1865. Keskimmäisenä osana oli Johan Georg Geitelin 1755 maalaama "Ristiinnaulittu", joka siirrettiin kuoriin. Sen tilalla on Robert Wilhelm Ekmanin 1865 maalaama "Ylösnousemus". Myös ylin osa on "Ylösnousemus" ja senkin maalaajan arvellaan olleen Jonas Bergman. Kirkon veistokset ja maalaukset restauroitiin 1952-1953.
Kirkon ensimmäiset urut rakensi 1878 Jens Zachariassen. 13-äänikertaiset urut luovutettiin Tuupovaaran kirkkoon 1952. Uudet 32-äänikertaiset urut kirkkoon rakensi 1951 Kangasalan urkutehdas. Niiden julkisivun muodostavat koristeellisesti ryhmitetyt pillit.


title: Pyhän Mikaelin kirkko (Paimio)

text: Nivelikäs kellotapuli rakennettiin alun perin samaan aikaan kirkon kanssa, kivistä ala-osaa korjattiin 1730. Kellotapulia uusittiin 1768, jolloin ala-osaa korotettiin Antti Åkerblomin johdolla. Nykyinen puinen yläosa rakennettiin Mikael Blomgrenin johdolla. Tapulin katto ja ulkomaalaus on uusittu myöhemmin. Tapulin kolmesta kellosta vanhin ja painavin on valettu Ruotsissa 1792 ja painaa 700 kiloa, itävaltalainen kello vuodelta 1968 painaa 400 kiloa ja hollantilainen kello vuodelta 1987 painaa 285 kiloa. Kellojen soitto ja tapulin kelloluukkujen avaaminen ja sulkeminen automatisoitiin 1968.


title: Gustavsbergin posliinitehdas

text: Gustavsbergin posliinitehdas on Ruotsin Gustavsbergissa sijainnut keramiikan alan teollisuusyritys. Viimeisinä aikoina se oli Villeroy & Bochin tytäryhtiö.


title: Gustavsbergin posliinitehdas

text: Paikalla sijaitsi aiemmin 1640-luvulla perustettu tiilitehdas, jonka tukkukauppias Johan Herman Öhman osti ja perusti posliinitehtaan. 1800-luvun puolivälissä ja 1900-luvun ensimmäisinä vuosikymmeninä tehtaan johdossa olivat Godeniuksen ja Odelbergin perheet. Heidän aikanaan tehdas laajeni, kun aikaisemmin luksustavarana pidetty posliini sai suosiota suuren yleisön keskuudessa. Posliininvalmistuksen ohella myös tiilien valmistus jatkui 1930-luvulle asti. Tehdas myytiin Kooperativa förbundetille vuonna 1937, jonka jälkeen rakennettiin uusia rakennuksia. Kylpyammetehdas rakennettiin 1947 ja kotitalousposliinitehdas modernisoitiin vuosina 1940-1948.


title: Gustavsbergin posliinitehdas

text: Saniteettiposliinin valmistus on lopetettu Gustavsbergissa ja toiminnot siirretty ulkomaille. Tuotannosta vain vesisuihkuleikkaus on jäänyt jäljelle sekä kylpyhuoneposliinien suunnittelu- ja kehitystyö, jota on tehty myös Saksassa.


title: Gustavsbergin posliinitehdas

text: Värmdön kunta suunnittelee entisiin tehdastiloihin kulttuurikeskusta. Osa rakennuksista puretaan ja alueelle rakennetaan muun muassa asuntoja.


title: Åbus

text: Åbus oli suomalainen halpabussibrändi. Virallisesti Åbus oli Turun Linja-autoilijain Osakeyhtiön (TLO) omistaman Leiniön Liikenteen aputoiminimi, joskin TLO hoiti Åbussin käytännön asiat. Åbus aloitti edestakaisen liikennöinnin reitillä Raisio–Turku–Helsinki helmikuussa 2015. Joulukuussa 2015 Onnibus ilmoitti ostaneensa Åbusin kaukobussibrändin Leiniön Liikenteeltä.


title: Åbus

text: Alun perin Onnibus-yhteenliittymään kuuluneet neljä liikennöitsijää (Keskimatkat Oy, Mikko Rindell Oy, Mennään Bussilla Oy ja Oulun Onnikka Oy) erosivat liittymän myytyä kaukoliikenteensä ulkomaalaisomistukseen ja perustivat OnniExpress-nimisen yhteenliittymän toukokuussa 2014. TLO aloitti OnniExpress-yhteistyön saman vuoden marraskuussa, kun se alkoi liikennöidä liittymästä eronneen Mikko Rindellin aiemmin ajamia linjoja yhdessä Savonlinjan kanssa. Helmikuussa 2015 TLO perusti OnniExpressin tilalle uuden toiminimen Åbus.


title: Åbus

text: Turussa Fölin ja Åbusin aikatauluja pyrittiin muokkaamaan toisiinsa nähden toimiviksi.


title: Vätö

text: Vätö on Ruotsissa Norrtäljen kuntaan kuuluva saari. Saarella aloitettiin punaisen graniitin louhinta vuonna 1892, koska luonnonkiven kysyntä oli kasvanut. Kiviteollisuus säilyi saaren pääelinkeinona vuoteen 1941 asti, kunnes Tukholman kaupungin kivilouhos lakkautettiin.


title: Niemenrannan koulu

text: Niemenrannan koulu sijaitsee Oulun kaupungissa, entisessä Oulunsalon kunnassa, Niemenrannan asuinalueella sijaitseva peruskoulu. Se valmistui vuonna 2012. Koulussa annetaan opetusta luokille 1–6 sekä esiopetusta. Niemenrannan koulussa on noin 350 oppilasta. Niemenrannan koulu on osa Niemenrantataloa, jossa toimii samassa yhteydessä myös päiväkoti. Alueelle ollaan myös suunnittelemassa uutta yläastetta, jonka toteutumisaikaa ei ole kuitenkaan vielä päätetty.


title: Niemenrannan koulu

text: Koulun rehtorina toimii Pirjo Konttinen.


title: Pu’er

text: Pu’er (, pinyin: Pǔ'ěr Shì) kirjoitetaan usein myös Puer, "Puerh" tai "Pu Erh", on prefektuuritason kaupunki Lounais-Kiinan Yunnanin maakunnan lounaisosassa. Prefektuurin pinta-ala on 45 385 neliökilometriä ja väkiluku 2,54 miljoonaa (2010). Kaupungin keskusta sijaitsee linnuntietä noin 300 kilometriä maakunnan pääkaupunki Kunmingista lounaaseen.


title: Pu’er

text: Kaupungin aiempi nimi oli alkuvuoteen 2007 asti Simao (, pinyin: Sīmáo Shì). Nimen muutoksen jälkeen Simao jäi hallintokeskuksena toimivan kaupunkipiirin nimeksi.


title: Pu’er

text: Prefektuuri rajoittuu kaakossa osin Laosiin ja Vietnamiin, etelässä Xishuangbannan prefektuuriin, lännessä Myanmariin ja luoteessa Lincangin prefektuuriin. Pohjoisessa naapurina on Dalin, koillisessa Chuxiongin, idässä Yuxin ja Honghen prefektuurit.


title: Pu’er

text: Pu’erin seutua pidetään teepensaan ("Camellia sinensis") alkukotina. Seudun vuoristosta on tavattu on hyvin vanhoja teepensaan lähilajien villikantoja (vanhin tunnettu, maailman vanhimpana teepuuna pidetty elävä "Camellia taliensis" on yli 2700 vuotta vanha), näiden villejä välimuotoja teepensaan kanssa ja hyvin vanhoja teepensaiden päämuunnoksia ("C. sinesis var. assamica" ja "C. sinesis var. sinesis") sekä teepensaan kehitykseen liittyviä kasvifossiileja. Seudun teekulttuuri kuuluu maailman vanhimpiin ja kakuiksi puristettu pu’er-tee on sieltä peräisin. Seudun teenviljely mainitaan Tang-dynastian ajan kirjallisissa lähteissä (yli 1100-vuotta sitten) ja pu’er-teen alkuperä kerrotaan Ming-dynastian aikaisessa teoksessa. Seudulle on perustettu vuonna 2012 FAO:n hyväksymä teehen keskittyvä maatalousperinnön suojelualue.


title: Pu’er

text: Pu’erin prefektuurissa sijaitsee Xishuangbannan ohella monia Yunnanin maakunnan teetuotannostaan arvostetuista teevuorista.


title: Pu’er

text: Piirikuntatasolla kaupunki jakautuu yhteen kaupunkipiiriin ja yhdeksään autonomiseen piirikuntaan.


title: Kajaanin viinakaupan ryöstö 1942

text: Kajaanin viinakaupan ryöstö tapahtui jatkosodan aikana 1. maaliskuuta 1942 Kajaanissa kun Sallan rintamalta tulleet 6. divisioonan kuuluneen JR 54:n I pataljoonan sotilaat ryöstivät paikallisen Alkon myymälän.


title: Kajaanin viinakaupan ryöstö 1942

text: Kenraalimajuri Einar Vihman komentama 6. divisioona lähti tammikuun puolivälissä 1942 Sallan rintamalta kohti Kajaania luovutettuaan rintamavastuun saksalaisille joukoille. Kajaanissa divisioonan vanhimpia ikäluokkia oli määrä kotiuttaa ja samalla JR 54 lakkautettiin ja sen tilalle muodostettiin 12. Prikaati. Divisioonan siirrossa käytettiin osaksi autoja ja hevoskolonnia mutta divisioonan pataljoonat siirtyivät Kajaaniin hiihtämällä. I/JR 54:n osalta 450 kilometrin hiihtomarssi kesti 24 päivää 18. tammikuuta – 11. helmikuuta 1942 ja marssin aikana vallitsi ajoittain yli 30 asteen pakkanen. Yöksi marssijat majoittuivat joko telttoihin tai sopivissa paikoissa parakkeihin. Marssin aikana joukkojen keskuudessa syntyi käsitys että rasittava marssi palkittaisiin perillä runsailla viina-annoksilla. Sotilaat olivat Sallassa olleet saksalaisten muonituksessa ja tähän kenttämuonaan olivat kuuluneet viikoittaiset konjakki- tai rommiannokset.


title: Kajaanin viinakaupan ryöstö 1942

text: Kajaanissa JR 54:n I pataljoona majoittui kahden viikon ajaksi Kajaanin yhteislyseon tiloihin. Pataljoona siirtyi normaaliin varuskuntapalvelukseen ja suoritti muun muassa varusteiden huoltoa ja kunnostusta. Miehistön keskuudessa alkoi kuitenkin syntyä tyytymättömyyttä kun heidän toivomiaan viina-annoksia ei alkanut kuulua ja myös Kajaanin viinakauppa oli suljettuna eivätkä ravintolat tarjoilleet alkoholia sotilaille. Ärtymystä lisäsi vielä se tieto että alkoholin tarjoilukielto ei koskenut upseereita jotka saivat sitä Pohjolankatu 14:ssä sijainneesta upseerikerhosta. Jotkut miehet onnistuivat kuitenkin hankkimaan alkoholia siviileiltä armeijan varusteita myymällä.


title: Kajaanin viinakaupan ryöstö 1942

text: 28. helmikuuta 1942 mennessä 6. divisioonan uudelleenjärjestelyt oli saatu tehtyä, vanhimmat ikäluokat oli kotiutettu ja I/JR 54 oli edellisenä päivänä liitetty 12. Prikaatiin sen IV pataljoonaksi. Pataljoona pakkasi varusteensa ja siirsi ne Kajaanin rautatieasemalla odottavaan junaan. Divisioonan komentaja Einar Vihma piti illalla kello 16:45 joukoille puheen jossa hän ilmoitti pataljoonan siirtyvän nyt taistelutehtäviin Maaselän kannakselle ja lisäsi vielä että tulevista kovista taisteluista eivät kaikki tulisi elävänä palaamaan. Puhe herätti joukoissa kiihtymystä ja miehet päättivät hankkia odottamansa viina-annokset ryöstämällä Kajaanin Alkon myymälän joka oli edelleen suljettuna.


title: Kajaanin viinakaupan ryöstö 1942

text: Kauppakatu 5:ssä sijainnut Alkon myymälään murtauduttiin 1. maaliskuuta aamuyöllä särkemällä liikkeen ikkuna. Myymälästä varastettiin yhteensä 184 pulloa alkoholijuomia joiden rahallinen arvo oli 12 250 markkaa (noin 2 700 euroa). Eniten vietiin Pöytäviinaa 90 pulloa ja lisäksi muun muassa Jaloviinaa 9 pulloa ja Vinettoa 21 pulloa. Pataljoonan miehet alkoivat juoda viinoja majoituspaikassaan Kajaanin yhteislyseolla ja ammuskelivat humalassa kattoon ja seiniin. Humalaiset pahoinpitelivät päivystävän upseerin vänrikki Lars Johan Söderströmin (1918–1944) ja pataljoonan komentajan majuri Solmu Kullervo Salonmiehen (1903–1988). Lisäksi erästä sotamiestä ammuttiin pistoolilla silmään. Useita kaupungilla mellastaneita viinanhakijoita vietiin Kajaanin putkaan.


title: Kajaanin viinakaupan ryöstö 1942

text: Aamulla pataljoonan junakuljetus Kajaanista Lieksaan saatiin käyntiin vaikka noin 30 humalaista sotilasta jäi pois joukosta. Junan lähtiessä Kajaanin asemalta noin kello 9:30 tienoilla paikalle oli tullut myös divisioonan komentaja Vihma joka joutui suojautumaan kun junasta ammuttiin asemalaiturilla olleita pikakiväärillä. Juna saapui perille Lieksaan aamuyöllä 2-3 aikaan välillä sattuneesta veturirikosta huolimatta. Miehistö siirrettiin välittömästi kuorma-autoihin jotka kuljettivat heidät Repolan kautta Ontrosenvaaraan. Pataljoona oli perillä Ontrosenvaarassa 9:30 tienoilla ja asettui sitten telttamajoitukseen.


title: Kajaanin viinakaupan ryöstö 1942

text: Kajaanin viinakaupan ryöstöstä ja siihen liittyneestä mellakoinnista ei kerrottu lehdissä mutta asiasta levisi liioiteltujakin huhuja ympäri Pohjois-Suomea. Sotaylioikeus tuomitsi kesäkuun alussa 1942 ryöstöstä kuusi pataljoonan sotilasta kuritushuonerangaistuksiin joiden pituudet vaihtelivat 10 kuukaudesta 6 vuoteen. Tuomituista yksi oli korpraali ja loput sotamiehiä. Heidän tuomionsa muuttuivat lopulta ehdonalaisiksi niin, että kaikki palasivat jo syksyyn 1942 mennessä rintamalle.


title: Bartosz Piasecki

text: Bartosz Piasecki (s. 9. joulukuuta 1986 Tczew, Puola) on puolalaissyntyinen norjalainen miekkailija ja olympiamitalisti. 196 senttimetriä pitkä ja 80 kilogrammaa painava Piasecki edustaa Bygdø Fekteklubbia ja kilpailee kalpamiekkailussa.


title: Bartosz Piasecki

text: Piasecki saavutti kalvan olympiahopeaa vuoden 2012 kesäolympialaisista Lontoosta. Hän hävisi finaalissa Venezuelan Rubén Limardolle. Piaseckin hopea oli Norjan olympiahistorian paras sijoitus kalpamiekkailussa sekä maan ensimmäinen miekkailun olympiamitali. Hänellä on myös pronssia vuoden 2015 Euroopan kisoista sekä nuorten EM-pronssimitali vuodelta 2009.


title: Bartosz Piasecki

text: Piasecki on syntynyt Puolassa, mutta hänen perheensä muutti Norjaan Bartoszin ollessa kaksivuotias. Hänen nykyisenä valmentajanaan toimii hänen isänsä, Puolan maajoukkueessakin miekkaillut Mariusz Piasecki. Lempinimellä Bart tunnettava Piasecki toimii opettajana miekkailun ohella.


title: Mohammed Emwazi

text: Mohammed Emwazi (1988–12. marraskuuta 2015) oli terroristijärjestö Isisin julkaisemista teloitusvideoista tunnetuksi tullut brittiterroristi. Ennen kuin Emwazin henkilöllisyys saatiin selville hänet tunnettiin laajalti pseudonyymillä Jihadi John. Emwazin uutisoitiin saaneen surmansa Yhdysvaltojen ilmaiskussa marraskuussa 2015 ja Isis vahvisti tiedon vuoden 2016 tammikuussa.


title: Mohammed Emwazi

text: Emwazi syntyi Kuwaitissa vuonna 1988 ja muutti Yhdistyneeseen kuningaskuntaan vuonna 1994 ollessaan 6-vuotias. Hän opiskeli Quintin Kynaston Community Academyssä Pohjois-Lontoossa ja sittemmin Westminsterin yliopistossa valmistuen vuonna 2009 tietotekniikan alalta. Emwazin viimeinen tunnettu osoite Britanniassa sijaitsi Queen's Parkissa Koillis-Lontoossa. Samana vuonna Emwazi nousi Britannian tiedustelupalvelu MI5:n tietoon sen tutkiessa Somaliaan al-Shababin riveihin lähteviin ulkomaalaisiin taistelijoihin liitettyjä ääriaineksia. Emwazi matkusti kahden muun miehen kanssa Tansaniaan käyttäen nimeä Muhammad ibn Muazzam. Saapuessaan Tansaniaan hänet kuitenkin käänytettiin maasta. Paikallisen poliisin mukaan hän vaikutti olleen humalassa ja oli aiheuttanut häiriötä. Emwazi itse oli väittänyt Cage-nimiselle järjestölle, että häntä oli uhattu aseella. Myöhemmin hän myös lisäsi tulleensa kidutetuksi.


title: Mohammed Emwazi

text: MI5:n mukaan Emwazin matkassa ei ollut kyse pelkästä lomailusta, vaan hänet liitettiin muihin MI5:n tuntemiin jihadisteihin, jotka veivät aseita ja rahaa Somalian terroristeille. Vuoden 2009 loppupuolella Emwazi matkusti Kuwaitiin, jossa hän asui isänsä perheen luona ja työskenteli tietotekniikka-alan myyjänä. Vuoden 2010 puolella hän palasi Britanniaan ja joutui pidätetyksi Heathrow’n lentoasemalla hänen yrittäessään palata Kuwaitiin. Vuonna 2013 hän yritti jälleen palata Kuwaitiin, mutta lähtö estettiin taas. Saman vuoden elokuussa Emwazin perhe ilmoitti hänet kadonneeksi. Neljää kuukautta myöhemmin poliisi ilmoitti perheelle Emwazin olevan Syyriassa.


title: Mohammed Emwazi

text: Elokuussa 2014 Emwazi esiintyi videolla, jolla surmattiin amerikkalainen journalisti James Foley. Seuraavien kuukausien kuluessa julkaistiin myös videoita, joilla surmattiin Steve Sotloff, David Haines ja Alan Henning. Videoilta ei käy selväksi onko miesten surmaaja videolla esiintyvä Emwazi, vai joku muu. Marraskuussa 2014 julkaistiin video, jolla Emwazi surmaa vangiksi otetun syyrialaisen upseerin. Emwazi esiintyi myös amerikkalaisen Peter Abdulrahman Kassigin irtileikatun pään kanssa. Videoilla naamansa peittäneen Emwazin henkilöllisyyttä ei aluksi tunnettu ja hänet tunnettiin vain nimellä "Jihadi John". Yhdysvaltalainen FBI ja brittien MI5 tunnistivat hänen henkilöllisyytensä käyttäen apunaan muun muassa äänentunnistusohjelmia, entisten panttivankien haastatteluja ja tiedustelua paikanpäällä Syyriassa. Viranomaiset eivät kuitenkaan ole virallisesti kommentoineet Jihadi Johnin henkilöllisyyttä, mutta tieto julkaistiin mediassa helmikuussa 2015. Emwazin isä Jassem Emwazi on kiistänyt haastatteluissa poikansa olevan Jihadi John.


title: Mohammed Emwazi

text: Marraskuussa 2015 Yhdysvallat uutisoi, että Emwazi sai todennäköisesti surmansa Rakkan kaupungissa Syyriassa tehdyssä ilmaiskussa. Tammikuussa 2016 Isis vahvisti verkossa julkaisemassaan "Dabiq"-nimisessä lehdessä Emwazin kuolleen 12. marraskuuta 2015. Julkaisun mukaan Emwazi kuoli autossa miehittämättömästä ilma-aluksesta käsin tehdyssä ilmaiskussa.


title: Stenansiktet

text: Stenansiktet on ruotsalainen mustaa huumoria sisältävä draamaelokuva vuodelta 1973. Sen on ohjannut Jan Halldoff, joka laati myös elokuvan käsikirjoituksen yhdessä Bengt Forslundin kanssa. Pääosaa, epäviihtyisän betonilähiön suunnittelijoita murhaamaan ryhtyvää sosiaalityöntekijä Harrya esittää Jan Blomberg. Elokuvaa ei ilmeisesti ole esitetty Suomessa.


title: Stenansiktet

text: Elokuvan "Stenansiktet" () tuotti seksiaiheisista elokuvistaan kuten "Rakkauden kieli" tunnettu Inge Ivarson. Tuottajalleen epätyypillinen elokuva kuvattiin 1960-luvulla rakennetussa Skärholmenin lähiössä Tukholmassa.


title: Stenansiktet

text: Liehulahkeisten teinipoikien jengi maleksii Tukholman betonilähiössä, juo olutta, ahdistelee naisia, varastaa heidän laukkujaan ja herättää yleistä pahennusta. Sosiaalityöntekijä Harry on muuttanut hiljattain alueelle ja menettänyt pienen poikansa tämän pudottua keinusta asfaltille. Vaimo on joutunut tapauksen takia psyykkiseen sairaalaan. Lähiöelämään pettynyt Harry joutuu nuorisojengin ahdistelemaksi ja saa hullun idean. Hän palkkaa jengin kidnappaamaan betonilähiöstä vastuussa olevia byrokraatteja ja toimittamaan uhrit hänen kotiinsa, jossa hän voi tappaa heidät omin käsin. Muuan kunnallisneuvos hukkuu Harryn kylpyammeeseen ja päätyy variksenpelättimeksi lähiön torille. Alueen arkkitehti muurataan oman luomuksensa sisään.


title: Stenansiktet

text: Ruotsalaiset kriitikot tyrmäsivät elokuvan lähes järjestään. He kutsuivat sitä muun muassa ”köyhän miehen "Kellopeliappelsiiniksi"” ja pitivät sitä huonona puheenvuorona lähiökeskusteluun. Aiheen käsittelyä pidettiin asenteellisena, naiivina ja pinnallisena.


Sanansaattaja oraakkeli salamurha hyökkäysvaunu on vuonna 2002 ilmestynyt Kuusumun Profeetan seitsemäs studioalbumi. Yhtyeen kahden edellisen suomenkielisen levyn psykedeelisen folkin lisäksi sillä on vaikutteita myös progressiivisesta rockista ja 1980-luvun heavy rockista. Albumi nousi Suomen viralliselle listalle kahden viikon ajaksi ja oli korkeimmillaan sijalla 27. Sen kannen ovat suunnitelleet Mika Rättö ja Herra Ylppö.


title: Kerubismi

text: Kerubismi on harvinainen lapsuudessa ilmenevä ja peittyvästi periytyvä tautitila, joka aiheuttaa symmetristä kasvojen luuston, erityisesti leukojen ja kasvojen alaosan poikkeavaa suurentumista. Tämä johtuu normaalin luun tilalle kasvavasta kollageenisäikeitä ja verisuonia sisältävästä kudoksesta, joka sisältää monitumaisia jättisoluja. Tautitila on kivuton ja se rajoittuu yleensä itsestään.


title: Kerubismi

text: Kerubismi näkyy potilaissa vaihtelevasti. Toisinaan muutokset erottuvat vain röntgenkuvassa, toisinaan ne vaikuttavat voimakkaasti potilaiden ulkonäköön heidän ollessaan lapsia ja murrosikäisiä. Vaikka muutokset rajoittuvat yleensä kasvojen luustoon, tunnetaan tapauksia, joissa muutokset ulottuvat kylkiluihin asti. Kasvojen epämuodostumien lisäksi kerubismin seurauksena voi olla silmien asennonmuutos, ylähengitystietukos, uniapnea, puhumisen ongelmia ja puremisvaikeuksia hampaiston puhkeamisen ja kehittymisen häiriöiden vuoksi.


title: Kerubismi

text: Kerubismin aiheuttaa geenin SH3BP2 mutaatio, joka sijaitsee kromosomissa 4pl 6.3, joka koodaa 561 aminohaposta koostuvaa proteiinia. Taudin ensimmäinen kuvaaja oli W.A. Jones, joka myös nimesi sen 1933. Nimen lähtökohtana oli potilaiden ulkonäkö, joka muistutti ylöskääntyneine silmineen renessanssimaalausten pulleaposkisia puttohahmoja, joita usein - vaikka väärin - nimitetään kerubeiksi. Kerubismin esiintyvyyttä ei tunneta, eikä sitä ole tapausten erilaisuuden vuoksi helppo määrittää. Vuoteen 2010 asti maailmalla tunnetaan yhteensä kaikkiaan noin 300 tapausta.


title: Kerubismi

text: Kerubismi on luonteeltaan hyvänlaatuinen tautitila, jonka ennuste on yleensä erittäin hyvä. Oireet ilmenevät noin neljän vuoden iässä ja tavallisesti muutokset etenevät hitaasti murrosikään asti, alkavat sitten pysähtyä ja taantua luun uudismuodostuksen johdosta. Noin 30-vuotiaiana potilaiden ulkonäkö ei juurikaan poikkea tavanomaisesta. Hoito keskittyy puremisen ja nielemisen turvaamiseen. Koska tautitila paranee itsestään, esteettisiä korjausleikkauksia suositellaan lykättäväksi nuoruusikään saakka. Leukojen rekonstruointi luusiirteiden avulla saattaa joskus olla tarpeen.


title: Cannon Streetin asema

text: Cannon Streetin asema on rautatieasema ja Lontoon metron District Linen ja Circle Linen asema Lontoossa Yhdistyneessä kuningaskunnassa. Se kuuluu Oyster-kortin vyöhykkeeseen 1. Vuonna 2013 metroasemaa käytti 4,64 miljoonaa matkustajaa.


title: Cannon Streetin asema

text: Aseman alla on roomalaisaikaisen hallintorakennuksen rauniot.


title: Cannon Streetin asema

text: Rautatieasemalla oli alkujaan rautarunkoinen lasikatto, mutta se vaurioitui toisessa maailmansodassa ja purettiin kokonaan 1958.


title: WOW air

text: WOW air (ICAO: WOW) on islantilainen halpalentoyhtiö, jonka kotikenttänä toimii Keflavíkin kansainvälinen lentoasema lähellä Reykjavíkia.


title: WOW air

text: WOW air lentää useisiin Euroopan maihin sekä Pohjois-Amerikkaan. Yhtiö perustettiin marraskuussa 2011 ja sen ensilento oli 31. toukokuuta 2012 Pariisiin. Lentoyhtiön perusti islantilainen yrittäjä Skúli Mogensen. Vuonna 2015 yhtiön lennoille odotettiin 800 000 matkustajaa.


title: WOW air

text: Yhtiön laivasto koostui tammikuussa 2018 seuraavista koneista:


title: Nekrotisoiva faskiitti

text: Nekrotisoiva faskiitti on A-streptokokkibakteerin ("Streptococcus pyogenes") aiheuttama hengenvaarallinen pehmytkudoksissa etenevä tulehdus. Se johtaa ihon, ihonalaisen rasvan, lihaskalvon ja joskus lihasten kuolioon Sitä kutsutaan myös "lihansyöjäbakteeriksi". Taudinkuvan kuvasi Ben Wilson (USA) vuonna 1952. Tulehdus voi alkaa pienestäkin ihorikosta, leikkaushaavasta, hyönteisen pistoksesta tai jopa tylpästä vammasta. Kuolleisuus on hyvälläkin hoidolla 10-15 prosenttia.


title: Lundmark

text: Lundmark on ruotsinkielinen sukunimi.


title: Vuosi nolla

text: Vuosi nolla on pop rock -yhtye Egotripin studioalbumi. Se julkaistiin 20. maaliskuuta 2015 levymerkillä Warner Music.


title: Denyse Tontz

text: Denyse Tontz (s. 17. syyskuuta 1994 San Diego, Kalifornia) on yhdysvaltalainen laulaja, tanssija ja näyttelijä, joka on palkittu Daytime Emmy -palkinnolla. Hänet tunnetaan parhaiten Nickelodeon-kanavan televisiosarjasta "Big Time Rush", jossa hän näyttelee Jennifer Woodsia. Hän esiintyy myös Nikki Ortizin roolissa Disney Channelin komediasarjassa "Dog with a Blog". Tontzilla oli vierailevat roolit Disneyn sarjoissa "Shake It Up" ja "Kaksi kunkkua".


title: Denyse Tontz

text: Lisäksi Tontzilla on päärooli Miranda Montgomeryna saippuasarjan "All My Children" vuoden 2013 uusintaversiossa. Sarja kuitenkin lopetettiin uudestaan melko pian. Hän on myös julkaissut kaksi musiikkikappaletta, "Better Than Nothing" vuonna 2012 ja uusimpana "Mr. Hipster" marraskuussa 2014. Ennen näyttelijänuraansa Tontz toimi lapsimallina. Hän teki mainoksia mm. Mattelille, Targetille, Tommy Hilfigerille, Tom Tailorille ja Guessille.


title: Denyse Tontz

text: Vuonna 2014 Tontz palkittiin Daytime Emmyllä parhaasta kappaleesta draamasarjassa "All My Children". Hän seurustelee "Glee"-sarjasta tunnetun näyttelijä Mark Sallingin kanssa. Salling vahvisti parin seurustelevan heinäkuussa 2014.


title: Shook Up!

text:
Shook Up! on Ile Kallio Big Rock Band-kokoonpanon debyyttialbumi. Levyltä on julkaistu singlenä levyn nimikkokappale "Shook Up!" sekä ”My Shining Star". Kokoonpanossa vaikuttaa solistina ruotsalaissyntyinen laulaja Patrik Eriksson
Ile Kallion toimiessaan kitaristina ja taustalaulajana.


title: Shook Up!

text:
Suurin osa kappaleista on yhtyeen omaa tuotantoa, lisäksi levyllä on myös kolme cover-kappaletta joista kaksi on aikaisemmin levyttänyt Hurriganes.
Kaikki kappaleet sovittaneet Ile Kallio, Okko Laru, Patrik Eriksson ja Panu Syrjänen.


title: Huutoja hiljaisesta huoneesta

text: Huutoja hiljaisesta huoneesta on vuonna 2012 ilmestynyt Kuusumun Profeetan kymmenes studioalbumi. Yhtye äänitti levyn kahdessa osassa, joista jälkimmäiseen liittyi kesällä 2012 mukaan myös Magyar Possessa vaikuttava kitaristi Harri Sippola. Ensimmäiset studiosessiot oli pidetty jo pari vuotta aikaisemmin. Albumia on kutsuttu Kuusumun Profeetan uran eheimmäksi ja tasapainoisimmaksi kokonaisuudeksi.


title: Pray to God

text: ”Pray to God” on skotlantilaisen levytuottaja ja DJ Calvin Harrisin kappale hänen neljänneltä studioalbumilta "Motion". Kappaleella on mukana myös yhdysvaltalainen popbändi Haim. Kappale julkaistiin 6. maaliskuuta 2015 albumin viidentenä singlenä. Kappale on ollut menestys muun muassa Belgiassa, Australiassa sekä Britanniassa. Suomessa kappale on sijoittunut myyntilistoilla vain latauslistalle, jolla parhaimmillaan 16:nneksi. Radioissa kappale on sijoittunut 46:nneksi soitetuimmaksi radiokappaleeksi.


title: Pray to God

text: Kappaleesta julkaistiin 11. helmikuuta 2015 Emil Navan ohjaama musiikkivideo. Haimin jäsenillä on videolla yllään kokomustat vaatteet heidän seistessä erilaisten luontomaisemien edessä. Videolla nähdään myös useita eläimiä kuten susia, leijonia, kaneja, karhuja sekä kotkia. Harris itse ei esiinny videolla.


title: Estlander-palkinto ja -mitalit

text: Estlander-palkinto ja Estlander-mitalit ovat suomalaisia tunnustuspalkintoja, jotka myönnetään ”merkittävästä työstä suomalaisen muotoilun hyväksi”. Palkinto ja mitaleja on myönnetty ensimmäisen kerran vuonna 2000, jolloin palkinnon perustaja Suomen Taideteollisuusyhdistys - Konstflitföreningen i Finland ry vietti 125-vuotisjuhliaan.


title: Estlander-palkinto ja -mitalit

text: Estlander-mitalit ovat pronssisia, hopeisia tai kultaisia tunnustusmitaleja, joiden saajien katsotaan syventäneen muotoilukulttuurin ja suomalaisen elinkeinoelämän vuorovaikutusta merkityksellisesti.


title: Estlander-palkinto ja -mitalit

text: Estlander-palkintoon sisältyy pronssinen mitali ja rahapalkinto, joka on ollut suuruudeltaan 5 000 euroa. Palkinto on tunnustus erityisesti muotoilun käyttöstä yritystoiminnassa.


title: Estlander-palkinto ja -mitalit

text: Palkinnot on nimetty professori Carl Gustaf Estlanderin (1834–1910) mukaan. Estlander teki aloitteen Suomen Taideakatemian koulun eli "Ateneumin", nykyisen Kuvataideakatemian perustamisesta ja oli myös Taideteollisuusyhdistyksen perustajia.


title: Lasten saari (elokuva)

text:
Lasten saari ("Barnens ö") on ruotsalainen draamaelokuva vuodelta 1980. Elokuvan on ohjannut Kay Pollak, joka teki siihen myös käsikirjoituksen P. C. Jersildin samannimisen romaanin pohjalta yhdessä Ola Olssonin ja
Carl-Johan Sethin kanssa. "Lasten saari" kertoo yksinhuoltajaäidin Reine-pojasta, jonka pitäisi lähteä kesäleirille mutta joka jääkin yksin Tukholmaan äidin lähdettyä omalle lomalleen.


title: Lasten saari (elokuva)

text: 11-vuotias Reine Larsson on huolissaan huolettoman lapsuutensa loppumisesta ja pelkää murrosiän alkamista, kun on huomannut seksiasioiden sekoittavan aikuisten päät. Äiti on lähdössä omalle lomamatkalleen ja on hankkinut Reinelle paikan kesäleiriltä Lasten saarella. Äiti saattaa Reinen metrojunaan, mutta Reine jääkin seikkailemaan Tukholman keskustaan ja palaa aina yöksi tyhjään kotiinsa. Näin Reine viettää koko kuuman kesän yksin Tukholmassa, tapaa monenlaisia ihmisiä ja miettii elämää. Voisiko hänen isänsä olla formulakuljettaja Ronnie Peterson? Onko Jumala olemassa? Entä helvetti? Kun Reine saa tietää, ettei äiti olekaan matkoilla vaan viettää aikaansa miesystävänsä Stigin kanssa, Reine karkaa omille teilleen tulematta enää yöksikään kotiinsa. Kun hän vähitellen päättää palata, hän on maksanut hinnan hankkimistaan vastauksista elämän kysymyksiin ja alkaa hyväksyä aikuistumisensa.


title: Lasten saari (elokuva)

text:
Ruotsin elokuvakriitikkojen liitto valitsi "Lasten saaren" vuoden 1980 parhaaksi ruotsalaiselokuvaksi. Elokuva palkittiin vuoden 1981 Guldbagge-palkintogaalassa Svenska Filminstitutetin laatupalkinnolla. Lisäksi Pollak palkittiin parhaasta ohjauksesta ja Stigiä näyttelevä Ingvar Hirdwall parhaana näyttelijänä.
Kay Pollak sai myös Chaplin-elokuvalehden palkinnon.


title: Lasten saari (elokuva)

text: Vuonna 2009 "Lasten saari" -elokuva pääsi mukaan kirjaan "Tusen svenska klassiker", johon koottiin tuhat ruotsinkielisten kirjojen, elokuvien, äänilevyjen ja tv-ohjelmien klassikkoa.


title: Pyhän Jaakobin kirkko (Paimio)

text: Pyhän Jaakobin kirkko on samannimisen seurakuntayhdistyksen omistama kirkko Paimiossa Varsinais-Suomessa. Se on toinen Paimion alueella olevista kirkoista, Hevonpäähän 1926–1928 harmaakivestä tehdylle jalustalle rakennettu punatiilinen pitkäkirkko. Toinen on Pyhän Mikaelin kirkko Vistan kylässä.


title: Pyhän Jaakobin kirkko (Paimio)

text: Arkkitehti Lars Sonck laati palaneen kirkon tilalle jo 1912 piirustukset jugendtyylistä puista pitkäkirkkoa varten, mutta suunnitelma hylättiin. Myös sittemmin rakennettu kirkko on hänen suunnittelemansa. Kirkon kolmilaivaisen runkohuoneen pitkiltä sivuilta ulkonevat pohjoispäädyssä sakasti ja vastakkainen kylkiäinen. Pohjoispäädyn satulakatolta nousee piikkiin päättyvä kattoratsastaja. Pitkien sivujen ikkunat ovat segmenttikaaripäätteiset ja väriltään vaalean kellertävät. Keskilaivan sisäkatto on lautainen paraabeliholvi, sivulaivoissa on tasakatot. Kirkon sisäkoristelun teki Oskari Niemi, se uusittiin 1960. Myös alttarin mosaiikkiteos "Kristuksen pää" on Niemen tekemä, vuodelta 1928. Istumapaikkoja kirkossa on 200. Kirkon 7-äänikertaiset urut on valmistanut Edwin Ilmarinen 1979. Erillisen puisen kellotapulin rakensi Joonas Wrigstadius 1734, sen kellot ovat vuosilta 1744 ja 1875. Kirkon kuori on rakennuksen pohjoispäädyssä ja saarnatuoli on alttarin takana, rakennettu sen kanssa yhteen.


title: Pyhän Jaakobin kirkko (Paimio)

text: Viksbergin kartanon kirkkoa varten lahjoittamalla maa-alueella on kartanon omistajiin kuuluneen Rehbinder -suvun 1824 rakennuttama hautakappeli. Sinne on haudattu majuri, vapaaherra Reinhold Johan Rehbinder puolisoineen sekä heidän poikansa, kartanon 1811–1841 omistanut ministerivaltiosihteeri ja kreivi Robert Henrik Rehbinder puolisoineen. Muodoltaan puolipyöreän kappelin on suunnitellut Carl Ludvig Engel.


title: Tuupovaaran kirkko

text: Tuupovaaran kirkko on Joensuun Tuupovaarassa sijaitseva puinen päätytornillinen pitkäkirkko, joka rakennettiin 1902 J. V. Mäkisen suunnitelman mukaan. Runkohuoneesta ulkonee kuoripäädyssä matala suorakulmainen sakasti. Tornin ja runkohuoneen kulmauksissa on pienet aumakattoiset ulokkeet. Tornin yläosa on monikulmainen ja päättyy korkeaan pyramidihuippuun, kello on vuodelta 1901. Kirkon ikkunat ovat korkeat, räystäiden alapuolta kiertää koristelista. Kirkkoa on korjattu 1930 ja 1968. Istumapaikkoja kirkossa on 900. Kirkon 13-äänikertaiset urut rakensi 1878 Jens Zachariassen, ne lahjoitti 1952 talousneuvos Julius Ernvall Paimiosta. Veikko Virtanen uudisti urut 1970. Kirkon alttaritaulun "Ylösnousemus" on maalannut Eino J. Härkönen 1942.


title: Luettelo hätäkeskuksen tehtäväluokista

text:
Tehtäväluokat ovat hätäkeskuksen antamat ns. tehtävänumerot, jotka kertovat tehtävätyypin.
Kiireellisyysluokkia on neljä: A, B, C ja D. A on kiireellisyysluokista kiireellisin ja D kiirellisyysluokan tehtävää voidaan taas tarvittaessa jonotuttaa.


title: Luettelo hätäkeskuksen tehtäväluokista

text: Kirjainlyhenteistä käytetään nimiä: A=Aarne/Aatami, B=Bertta, C=Celsius ja D=Daavid.


title: Pukarojärvi

text: Pukarojärvi eli Pukaronjärvi tai Pukarajärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu.


title: Pukarojärvi

text: Järven pinta-ala on 85 hehtaaria ja sen pituus on 1,6 kilometriä ja leveys 900 metriä. Siihen laskee useita suo- ja metsäojia. Järven luusua sijaitsee järven lounaisrannalla, josta saa alkuunsa 450 metriä pitkä laskuoja Sotkajärven Taipaleenlahteen.


title: Pukarojärvi

text: Järven rantaviiva on 7,3 kilometriä pitkä ja sen ranta on pääosin moreenipohjaista metsämaastoa. Järven rannat ovat paikoin soistuneita. Järvellä on viisi saarta. Rannoille on rakennettu loma-asuntoja, joille johtaa tiet Tammelan Kuulammin ja Hattulan Myllykylän yhdistävältä tieltä.


title: Ojajärvi (järvi Tammelassa)

text: Ojajärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu.


title: Ojajärvi (järvi Tammelassa)

text: Järven pinta-ala on 129 hehtaaria ja sen pituus on 2,0 kilometriä ja leveys 1,0 kilometriä. Siihen laskee useita suo- ja metsäojia. Järven luusua sijaitsee järven keskivaiheilla itärannalla, josta saa alkuunsa 1,2 kilometriä pitkä laskuoja Sotkajärveen.


title: Ojajärvi (järvi Tammelassa)

text: Järven rantaviiva on 9,2 kilometriä pitkä ja sen ranta on pääosin moreenipohjaista metsämaastoa. Järven rannat ovat paikoin soistuneita. Saaria on 12, joista Honkisaari, Isosaari ja Kyhkyssaari ovat suurimmat. Rannoille on rakennettu runsaasti loma-asuntoja, joille johtaa tiet Tammelan Kuulammin ja Hattulan Myllykylän yhdistävältä tieltä.


title: Ojajärvi (järvi Tammelassa)

text: Vuoden 1884 Senaatin kartastossa Ojajärven rantaviivassa on nykyiseen verrattuna pieniä eroja. Selkeimpiä ovat seuraavat erot. Nykyinen Raatosaari niminen niemi oli Senaatin kartastossa saari. Nykyinen Honkisaari on piiretty Senaatin kartastossa kahdeksi saareksi. Nykyinen Salakkakärki puuttuu Senaatin kartasta kokonaan. Tällaiset erot on voinut syntyä laskuojan myöhemmissä perkauksissa.


title: Kiihtelysvaaran kirkko

text: Kiihtelysvaaran kirkko oli Joensuun Kiihtelysvaarassa sijainnut puinen ristikirkko, joka rakennettiin Heikki Hägerin johdolla 1769–1770. Kirkko tuhoutui kokonaan tuhopoltossa 23. syyskuuta 2018. Erillinen kellotapuli onnistuttiin suojaamaan tulelta.


title: Kiihtelysvaaran kirkko

text: Kirkon kuorisakaran jatkoksi oli rakennettu sakasti ja 1850-luvulla muihin sakaroihin eteiset. Kirkossa oli aumakatot, keskellä olevan lyhytvartisen tornin huipulla oli kattoratsastaja. Sisäkatteena oli puuholvit. Kirkkoa korjattiin 1830-luvulla, vuosina 1855–1856 ja Juhani Viisteen johtamana perusteellisesti 1931. Kirkon pinta-ala oli 243 neliötä ja istumapaikkoja siellä oli 452 hengelle. Kirkon alkuperäiset 11-äänikertaiset urut rakensi Kangasalan urkutehdas 1912, ne saatiin Ruskealan kirkosta. Uudet 12-äänikertaiset urut valmisti Suomen Urkuhuolto 1940. Kirkon alttaritaulun "Kristus ristillä" maalasi Samuel Elmgren 1831.


title: Kiihtelysvaaran kirkko

text: Alttaritaulun lisäksi kuorin etelä- ja pohjoisseinillä olevat Jumalan kaikkinäkevää silmää esittävät maalaukset ja lehterin kaiteiden balusterijäsentely olivat Samuel Elmgrenin tekemiä. Maalauskoristelu restauroitiin 1967 arkkitehti Heikki Havaksen ja konservaattori Thorvald Lindqvistin johdolla. Kiihtelysvaaran kirkko oli vanhimpia Pohjois-Karjalassa säilyneistä kirkoista.


title: Kiihtelysvaaran kirkko

text: Kirkon kellotapuli on vuodelta 1856 ja uusittu yläosastaan vuonna 1931. Edellinen tapuli paloi salaman sytyttämänä 1813.


title: Kiihtelysvaaran kirkko

text: Kirkolta tuli automaattinen palohälytys noin kello 4.50 sunnuntaina 23. syyskuuta 2018. Pelastuslaitoksen myöhemmin aamulla julkaiseman tiedotteen mukaan kellotapuli ja lämpölaitos saatiin suojattua, mutta tuolloin kirkon katto oli jo romahtanut ja vain hirsiseinät pystyssä. Kirkko tuhoutui kokonaan. Palo ei aiheuttanut henkilövahinkoja.


title: Kiihtelysvaaran kirkko

text: Kirkon kiinteistömestari Jouni Heiskanen onnistui pelastamaan alttaritaulun, ehtoollishopeat ja osan alttarivaatteista.


title: Kiihtelysvaaran kirkko

text: Sunnuntaina päivällä pidetyssä tiedotustilaisuudessa poliisi ilmoitti epäilevänsä paloa tuhopoltoksi, koska ensimmäisinä paikalle tulleiden mukaan tuli oli tuolloin kirkon ulkoseinässä. Sähkökeskuksen teknisen vian mahdollisuutta ei ollut suljettu pois. Maanantaina 24. syyskuuta kirkon raunio oli jäähtynyt niin paljon, että sitä päästiin tutkimaan. Tuolloin poliisin palokoirat ilmaisivat, että kirkon sytyttämisessä on mahdollisesti käytetty palavia nesteitä apuna. Maanantaina poliisi otti kotietsinnän yhteydessä kiinni neljä joensuulaista henkilöä epäiltynä kirkon palosta. Epäiltyjen jäljille päästiin poliisin omien tutkimusten ja yleisövihjeiden perusteella, poliisi tiedotti tiistaina aamupäivällä. Torstaina 27. syyskuuta pidetyssä vangitsemisoikeudenkäynnissä Pohjois-Karjalan käräjäoikeus vangitsi kiinniotetuista yhden, 29-vuotiaan paikkakuntalaisen miehen epäiltynä törkeästä tuhotyöstä. Kolme muuta kiinniotettua päästettiin vapaaksi. Vangittu on tunnustanut sytyttäneensä kirkon ja antanut poliisille yksityiskohtaisen teonkuvauksen.


title: Kiihtelysvaaran kirkko

text: Pohjois-Karjalan käräjäoikeudessa tuomittiin 22. tammikuuta 2019 paikkakuntalainen Aki Petri Pöllänen 2 vuoden 8 kuukauden ehdottomaan vankeuteen ja liki kolmen miljoonan euron korvauksiin törkeästä vahingonteosta.


title: Arja Pessa

text: Arja Pessa oik. "Arja Eeva-Liisa Jurkka" (8. helmikuuta 1943 Helsinki – 4. maaliskuuta 2015 Helsinki) oli suomalainen näyttelijä ja koreografi.


title: Vinetto

text: Vinetto oli appelsiininkukkauutteella, kanelilla ja neilikalla maustettu väkevä viini, jota Alko valmisti ja myi vuosina 1932–2006. Vinetto oli väriltään ruskeanpunaista, tuoksui mausteiselta ja oli maultaan katkeraa muistuttaen glögiä. Vinetto-pullon alkuperäisessä etiketissä oli viinirypäleterttu.


title: Garissan yliopiston isku

text: Garissan yliopiston isku tapahtui 2. huhtikuuta 2015, kun ryhmä aseistautuneita miehiä hyökkäsi Kenian pohjoisosassa lähellä Somalian rajaa sijaitsevassa Garissan kaupungissa yliopiston kampukselle. Iskun tekijäksi ilmoittautui al-Shabaab. Hyökkääjät ottivat opiskelijoita panttivangeiksi. Eloonjääneiden mukaan hyökkääjät erottelivat opiskelijoiden joukosta kristityt ja ampuivat heidät heti. Kenian asevoimat hyökkäsivät terroristeja vastaan. Panttivangeista ainakin 147 sai surmansa.


title: Garissan yliopiston isku

text: Naamioituneet hyökkääjät saapuivat Garissan yliopiston kampusalueelle aamulla 2. huhtikuuta ja ampuivat kaksi yliopistolle palkattua vartijaa. Tämän jälkeen he etenivät kampukselle huutaen silminnäkijöiden mukaan olevansa al-Shababista ja surmasivat valikoiden kristittyjä opiskelijoita. Osa opiskelijoista yllätettiin näiden ollessa valmistautumassa kokeisiin luokkahuoneissa. Osa heistä pääsi pakoon kampusaluetta ympäröivän aidan läpi. Iskuun vastanneet Kenian turvallisuusjoukot piirittivät lopulta hyökkääjät kampusalueella sijaitsevaan naisten asuntolaan. Neljä hyökkääjistä kuoli, kun heidän räjähteillä varustetut itsemurhavyönsä räjähtivät. Hyökkäysen jälkeen viranomaiset ilmoittivat pidättäneensä yhteensä viisi henkilöä.